Τετάρτη, 18 Σεπτέμβριος 2013\tΜατθαιακάκης Κυριάκος\nΤο να επιλέγεις να πας στη φυλακή με το Έγκλημα και Τιμωρία ή τη Φόνισσα δεν είναι και το πλέον συνηθισμένο. Καλά καλά δεν είναι συνηθισμένο το να επιλέγεις την κλασική λογοτεχνία ως αντικείμενο γνώσης γι’ αυτούς τους μαθητές. Η κουλτούρα της φυλακής ή ακόμα και η δυσπιστία μας ως προς το επίπεδο των μαθητών-κρατουμένων, τα στερεότυπα και τόσα άλλα θα μπορούσαν να είχαν στρέψει τις επιλογές της συγγραφέως αλλού. Ακόμα ακόμα, θα μπορούσε να είχε επιλέξει να «μπει» στον χώρο με δικά της βιβλία, να τους μιλήσει για τα δικά της συγγραφικά πονήματα, που δεν είναι ούτε λίγα ούτε μη εγνωσμένης πνευματικής αξίας, ή και να επιδιώξει τη δημοσιότητα και την προσωπική προβολή μέσα από αυτές της τις επισκέψεις.\nΑντίθετα, η Ελένη Λαδιά επέλεξε να συναντήσει τον νου αυτών των παιδιών με εργαλείο τα έργα που θεωρούσε ότι ακόνισαν και τον δικό της νου, έργα των μεγάλων κλασικών. Ντοστογιέφσκι, Ουγκό, Παπαδιαμάντης… αλλά και Σεντ Εξιπερί. Καθώς η ίδια αισθανόταν, ως πνευματικός άνθρωπος, μπροστά στα ονόματά τους και το έργο τους ακόμη χθεσινή, επέλεξε να διδάξει έργα αξεπέραστα, ικανά να ξεκλειδώσουν την ψυχή και τη σκέψη των μαθητών-κρατουμένων.\nΟι μαθητές την αισθάνονταν δικό τους άνθρωπο. Επέλεγε την επικοινωνία μαζί τους διά της αλήθειας και της αποδοχής, με την συναίσθηση της ευθύνης που έχουν οι πνευματικοί άνθρωποι για την πορεία αυτού του κόσμου, κουβαλώντας αδιαμαρτύρητα στην πλάτη της όλο το βάρος των εγκλημάτων τους.\n«Τα παιδιά μου τι κάνουν;»\nΑυτή ήταν η μόνιμη ερώτησή της, παρότι είχε να κάνει με ενήλικες και όχι παιδιά, ειπωμένη με άφατη τρυφερότητα και λαχτάρα, κάθε φορά που μιλούσαμε στο τηλέφωνο τις ημέρες που περνούσαν από μάθημα σε μάθημα.\nΚάθε δεκαπέντε ημέρες, για έναν ολόκληρο χρόνο, χωρίς να λογαριάζει έξοδα και κόπο, στις οχτώμισι το πρωί, και κάποιες φορές πιο νωρίς, με περίμενε έξω από τη φυλακή, φορτωμένη βιβλία, για να περάσουμε μαζί τον έλεγχο και την πύλη. Με τη βοήθεια του διευθυντή του σχολείου, του εκλεκτού μας πια φίλου Γιώργου Ζουγανέλη, εξασφαλίζαμε κάθε φορά την άδεια εισόδου.\nΤο μάθημα κρατούσε ως τις δώδεκα παρά… οι μαθητές έπρεπε τότε να επιστρέψουν στα κελιά τους κι εμείς να πάρουμε τον δρόμο για την έξοδο και την επιστροφή μας η καθεμία στις υποχρεώσεις της.\n«Όχι. Η κυρία είναι συγγραφέας».\n«Συγγραφέας; Και τι κάνετε εδώ, γράφετε κάτι για τη φυλακή;»\n«Όχι, μαθήματα λογοτεχνίας».\n«Για να μάθουν να γράφουν;»\n«Όχι. Για να μάθουν απλώς».\nΗ Ελένη Λαδιά πρόθυμα του εξήγησε πόσο σημαντικό θεωρούσε γι’ αυτά τα παιδιά να ασκήσουν τον νου και την ψυχή τους μέσα από τη σκέψη των μεγάλων δημιουργών, πόσο σημαντικό θα ήταν για την παραπέρα πορεία της ζωής τους, αφού οι περισσότεροι έδειχναν ήδη έμπρακτα ότι το σχολείο είχε ακονίσει θετικά τον νου τους και είχε αλλοιώσει την εγκληματική συμπεριφορά τους. Είχαν αρχίσει να αλλάζουν. Κατανοούσαν την τιμωρία και την ποινή, και αισιοδοξούσαν για το μέλλον και τη ζωή τους μετά την αποφυλάκιση. Μετανοούσαν.\nΟ ενθουσιασμός και η αγάπη της δε φαίνονταν μόνο στα λόγια της. Είχαν αποδεικτικό τη δωρεά ψυχής που κατέθετε σ’ αυτά τα παιδιά και τη λαχτάρα της να συνεχίσει και την επόμενη χρονιά, όσο το δυνατόν περισσότερο.\n«Σ’ ευχαριστώ που μ’ έβαλες φυλακή». Ήταν το μόνιμο λογοπαίγνιό της, με το οποίο μου δήλωνε τη χαρά της που η παρουσία μου στον Δήμο Κορυδαλλού τής είχε ανοίξει την πόρτα του Σωφρονιστικού Καταστήματος.\n«Εμείς σ’ ευχαριστούμε, Ελένη Λαδιά. Μπορεί να επιδιώκουμε την απομάκρυνση των φυλακών, όμως μιλάμε για τους τοίχους, οι άνθρωποι είναι άνθρωποι και κάνουμε γι’ αυτούς ό,τι είναι δυνατόν».\nΣυνέχισα με το ταξί επιστρέφοντας στη δουλειά μου απαντώντας στις ερωτήσεις του οδηγού για το επίπεδο των μαθημάτων στο σχολείο των φυλακών, για τις δυνατότητες που είχαν οι κρατούμενοι να συνεχίσουν την εκπαίδευση, αλλά και για την πορεία της χώρας και την κρίση θεσμών και αξιών…\nΣτο φανάρι, προτού αποβιβαστώ, ο ταξιτζής με χαιρέτησε και είπε, με έκφραση που φανέρωνε κάτι ανάμεσα σε συγκίνηση και ελπίδα: «Υπάρχουν ακόμη τέτοιοι άνθρωποι σ’ αυτή την πατρίδα;»\nΑρχική Ο Κορυδαλλός Ιστορίες της Πόλης Οι επισκέψεις της Ελένης Λαδιά στις Φυλακές Κορυδαλλού


"ΣΦΑΓΗ" ΓΙΑ ΤΗ ΝΙΚΗ ΣΤΟ ΕΠΙΜΕΛΗΤΗΡΙΟ ΚΟΡΙΝΘΙΑΣ | Parakato.gr\nΕίσαστε εδώ: » ΑΡΧΙΚΗ » ΤΟΠΙΚΑ » "ΣΦΑΓΗ" ΓΙΑ ΤΗ ΝΙΚΗ ΣΤΟ ΕΠΙΜΕΛΗΤΗΡΙΟ ΚΟΡΙΝΘΙΑΣ\n"ΣΦΑΓΗ" ΓΙΑ ΤΗ ΝΙΚΗ ΣΤΟ ΕΠΙΜΕΛΗΤΗΡΙΟ ΚΟΡΙΝΘΙΑΣ\nΜια ανάλυση της κατάστασης 7 ημέρες πριν το κλείσιμο των ψηφοδελτίων – Οι πιθανότητες νίκης του καθενός – Οι καραμπόλες, το φαβορί, το μπαλόνι που ξεφουσκώνει, οι κρυφές φιλοδοξίες για το Δήμο Κορινθίων και το οικολογικό όραμα που παλεύει να αναδειχθεί ως ρυθμιστής.\nΛιγότερες από 7 ημέρες απέμειναν για το κλείσιμο των ψηφοδελτίων στις εκλογές του Επιμελητηρίου και τα τηλέφωνα έχουν πάρει φωτιά. Οι 5 συνδυασμοί που έχουν εμφανιστεί μέχρι ώρας εντείνουν τις προσπάθειες για να κλείσουν όσα περισσότερα και ηχηρά ονόματα μπορούν σε έναν αγώνα τόσο ουσίας όσο και εντυπώσεων.\nΒέβαια, μια πρώτη εικόνα έχει σχηματιστεί αναφορικά με τη δυναμική των υποψηφίων, η εντύπωση όμως που μένει είναι ότι σημαντικό ρόλο στην έκβαση του τελικού αποτελέσματος αλλά και των μετέπειτα συσχετισμών για την ανάδειξη του νέου προέδρου θα παίξουν και πολιτικοί παράγοντες και ιδιαίτερα αυτοί που εμπλέκονται στα Δημοτικά πράγματα της Κορίνθου.\nΣΥΝΔΥΑΣΜΟΣ ΣΠΗΛΙΩΤΑΚΑΡΑ – ΣΥΡΙΖΑ\nΟ συνδυασμός αυτός φαίνεται να δημιουργήθηκε με τις ευλογίες του απελθόντα προέδρου Β. Νανόπουλου, σε μια ασυνήθιστη συμμαχία ακραίων φιλελεύθερων και φανατικών κρατιστών και ίσως μια απέλπιδα προσπάθεια του απελθόντα Προέδρου να σώσει την παρτίδα εκλέγοντας πρόεδρο της στενής επιρροής του. Προς το παρόν, πάντως, το εγχείρημα δεν φαίνεται να περπατά με επιτυχία. Και δεν προχωρά διότι δημιουργεί σύγχυση τόσο στην πλευρά των Νεοδημοκρατών όσο και των Συριζαίων.\nΤαυτόχρονα ο κατακερματισμός του συνδυασμού Νανόπουλου σε 3 ουσιαστικά κομμάτια (σε Πιτσάκη και Λουζιώτη) ενώ σαν αρχική σκέψη μπορεί να ήταν σωστή, όλα δείχνουν ότι θα γίνει μπούμερανγκ, αφού πλέον ο συνδυασμός με την πρόσμιξη του ΣΥΡΙΖΑ απομακρύνεται αρκετά από τους άλλους δυο σε σημείο που όλες σχεδόν οι συμμαχίες για την ανάδειξη του προέδρου να καθίστανται προβληματικές.\nΣτο συνδυασμό, να πούμε ακόμη, δεν φαίνεται να υπάρχει κοινή πλατφόρμα ιδεών και κατευθύνσεων, δεν βρίσκει απήχηση μέσα στον κομματικό πυρήνα κυρίως της Ν.Δ., τα ίδια τα κομματικά στελέχη και από τις δυο πλευρές έχουν έρθει σε αμηχανία με αυτή την απίθανη συμμαχία και γενικά υπάρχει η αίσθηση ότι κάτι δεν τραβάει.\nΓια να το πούμε με πιο απλά λόγια η εντύπωση που μένει είναι ότι το παιχνίδι έχει γλιστρήσει από τα χέρια του Β. Νανόπουλου και των συνεργατών του. Λουζιώτης και Πιτσάκης φαίνεται να έχουν κουνήσει τα μαντήλια από τώρα\nΟ συνδυασμός Πιτσάκη ξεκίνησε με τυμπανοκρουσίες, εμφανίσεις στην τηλεόραση και ψιθύρους για μεγάλες οικονομικές γαλαντομίες στην υποστήριξη της προεκλογικής του καμπάνιας. Παρόλα αυτά το μπαλόνι μάλλον αρχίζει να ξεφουσκώνει καθώς πλησιάζουμε προς το κλείσιμο των ψηφοδελτίων.\nΗ βασική αιτιολογία θα πρέπει μάλλον να αναζητηθεί στην έλλειψη ειδικού βάρους του υποψηφίου στο τοπικό κοινωνικό, πολιτικό και επιχειρηματικό γίγνεσθαι. Με άλλα λόγια του λείπει η αναγνωρισιμότητα, οι γνωριμίες αλλά πάνω από όλα ένα προφίλ που να πείθει και ο αέρας του νικητή. Στοιχεία που θα μπορούσαν να τον καθιερώσουν στη συνείδηση των μελών του Επιμελητηρίου ως έναν σοβαρό διεκδικητή. Όσα χρήματα και αν ξοδέψει ένας υποψήφιος, δεν φτάνουν.\nΚαι ας μη γελιόμαστε, ακόμη και πέραν των προσωπικών γνωριμιών όλοι θέλουν να ξέρουν ποιος θα είναι ο νικητής. Η προσέγγιση με συνεργάτες ή φίλους του Αλ. Πνευματικού έχει τα καλά και τα στραβά της. Οι συνεργάτες για παράδειγμα δεν μπορούν να του φέρουν ψήφους και αυτό φαίνεται και από τα ονόματα που μέχρι στιγμής έχουν ανακοινωθεί.\nΟ συνδυασμός Μουρίκη φαίνεται να έχει διεισδύσει εμβόλιμα ανάμεσα σε όλους και μάλλον θα πρέπει να τον θεωρήσουμε ως το βασικό διεκδικητή της νίκης αλλά και της προεδρίας στη συνέχεια αφού φαίνεται να τον ευνοούν και οι περισσότερες καραμπόλες ανάμεσα στους υπόλοιπους συνδυασμούς.\nΑπό την μία πλευρά ήδη φαίνεται να έχει τη στήριξη σημαντικών και σοβαρών επιχειρηματιών της περιοχής από το λεγόμενο φιλελεύθερο χώρο και από την άλλη πλευρά η συμμαχία του με τον πρόεδρο του Εμπορικού Συλλόγου Κορίνθου Β. Γεώργαρη, του δίνει πόντους και από την άλλη πλευρά.\nΜε δεδομένη την απομάκρυνση του συνδυασμού που φαίνεται να επιμελείται περισσότερο ο Β. Νανόπουλος από αυτούς των Τ. Λουζιώτη και Π. Πιτσάκη, φαντάζει πλέον ως η πιθανότερη και δυνατότερη λύση πάνω στην οποία θα σχηματιστεί το επόμενο Συμβούλιο.\nΟ υποψήφιος έχει ξεκαθαρίσει εκ των προτέρων ότι ο βασικός άξονας της προεκλογικής του καμπάνιας είναι οι συνέργειες και με αυτό στο μυαλό μπορεί να κοιτάξει προς όλες τις πλευρές, ειδικότερα ακόμη εάν και εφόσον δικαιώσει τις προβλέψεις και τερματίσει στην πρώτη θέση.\nΟ επιχειρηματίας Δ. Ραψωματιώτης έχει ξεκινήσει τον προεκλογικό του αγώνα σχεδόν πριν δυο χρόνια. Το άνοιγμά του στο χώρο των ΜΜΕ ίσως να δημιούργησε και μεγαλύτερες προσδοκίες για ένα πλασάρισμα τουλάχιστον στις δυο πρώτες θέσεις.\nΑναμένεται να είναι δυνατός στο Δήμο Βόχας αλλά οι αδυναμίες του σε άλλες περιοχές είναι χτυπητές. Είναι πιθανόν να βρίσκεται στο προσκήνιο της επόμενης ημέρας όντας ένας από τους ρυθμιστές ως προς το που θα γείρει η πλάστιγγα. Αν και … είναι εξίσου πιθανόν, το παιχνίδι να έχει τελειώσει πριν κληθεί να ρίξει και τη δική του μπιλιά.\nΕίναι αλήθεια ότι ο συνδυασμός του Τ. Λουζιώτη ξεκίνησε κάπως περίεργα. Περιμένοντας για καιρό τη στήριξη του απελθόντα προέδρου Β. Νανόπουλου, κάποια στιγμή θεώρησε ότι πήρε την ευλογία και βγήκε μπροστά. Ο πρόεδρος όμως φαίνεται ότι είχε και άλλες σκέψεις στο μυαλό του. Για να το πούμε απλά, φαίνεται ότι η εμπιστοσύνη ανάμεσα στους δυο άνδρες έχει απολεσθεί ή πάντως έχει πολλές ρωγμές.\nΣτη συνέχεια είχαμε την εμφάνιση και άλλου υποψηφίου με την ευλογία του πρώην προέδρου και εκεί τα πράγματα μάλλον άρχισαν να γίνονται άσχημα. Στην ανακοίνωση του συνδυασμού του, αυτό που παρατηρήθηκε ήταν ότι αν όχι όλοι, τουλάχιστον η πλειοψηφία των υποψηφίων που παρουσιάστηκαν έχουν ως ορμητήριο το κέντρο της Κορίνθου. Η καλή πλευρά είναι ότι δείχνει μια δύναμη στην πόλη, αλλά ταυτόχρονα δείχνουν ότι υπάρχουν μεγάλα κενά περιφερειακά, αλλά και στις επιχειρήσεις με πολλές ψήφους.\nΗ αλήθεια είναι ότι φαίνεται να δημιουργείται αν και αργά κάποια δυναμική, το πρόβλημα όμως είναι ότι ο συνδυασμός μέχρι ώρας μοιάζει περισσότερο να κατεβαίνει σε Δημοτικές εκλογές παρά σε Επιμελητηριακές. Κύκλοι της αγοράς της Κορίνθου παραμένουν καχύποπτοι στην ιδέα ότι πίσω από την προσπάθεια στο Επιμελητήριο κρύβονται φιλοδοξίες για διεκδίκηση του Δήμου Κορινθίων σε δυο χρόνια, με ή χωρίς τις ευλογίες άλλων και με τον ίδιο συνδυασμό.\nΟι καραμπόλες, πάντως δεν φαίνεται να τον ευνοούν ιδιαίτερα, είτε για την πρώτη θέση ή και για την προεδρία.\nΠρώτον μια ενδεχόμενη νίκη, θα θορυβήσει πολλούς που πιστεύουν ότι το Επιμελητήριο θα είναι ο Δούρειος Ίππος για το Δήμο.\nΔεύτερον, η απώλεια εμπιστοσύνης μεταξύ του υποψηφίου και του πρώην προέδρου είναι εμφανής αφού ο τελευταίος γνωρίζει ότι ενδεχόμενη νίκη Λουζιώτη τερματίζει τα σχέδια του σίγουρα για το Δήμο, πιθανώς και για τη Βουλή.\nΤρίτον, προέρχεται από ένα χώρο όπου αυτή τη στιγμή άλλη είναι η υποψηφιότητα που συγκεντρώνει τα μεγαλύτερα επίπεδα συναίνεσης (υποψηφιότητα Μουρίκη) αλλά και πολιτικών ή επιχειρηματικών ελιγμών κατά την τελική κρίση\nΔημοσίευση: Οκτωβρίου 27, 2017 - Κατηγορία: ΚΟΡΙΝΘΙΑ, ΤΟΠΙΚΑ\n0 Σχόλια για την ανάρτηση: ""ΣΦΑΓΗ" ΓΙΑ ΤΗ ΝΙΚΗ ΣΤΟ ΕΠΙΜΕΛΗΤΗΡΙΟ ΚΟΡΙΝΘΙΑΣ"\nΟργισμένη δήλωση Στουρνάρα κατά Πολάκη\n2,5 χρονών παιδί, πόσα μεροκάματα αξίζει; Να τους σταματήσουμε.Τώρα!


«Τα ελληνικά μέσα ενημέρωσης αποτελούν ένα θεσμό με μεγάλη επιρροή -συνήθως επιθετικά, με προσπάθειες εντυπωσιασμού και συχνά ανεύθυνα σε ό,τι αφορά το περιεχόμενο. Η αντικειμενικότητα, όπως είναι γνωστή στα μέσα ενημέρωσης των ΗΠΑ στο σύνολό τους, δεν υπάρχει στα ελληνικά μέσα ενημέρωσης.\nΤα περισσότερα ανήκουν σε επιχειρηματίες με εκτεταμένα εμπορικά συμφέροντα σε άλλους τομείς της οικονομίας. Χρησιμοποιούν τις εφημερίδες, τα περιοδικά, τους ραδιοφωνικούς και τηλεοπτικούς τους σταθμούς προκειμένου να προωθήσουν τις εμπορικές επιχειρήσεις τους καθώς και την πολιτική επιρροή τους», αναφέρει το Στέιτ Ντιπάρτμεντ και συνεχίζει:\n«Η κρατική ραδιοτηλεόραση, η ΕΡΤ, είναι τυπικά τμήμα του υπουργείου και διαθέτει τρία εθνικής εμβέλειας τηλεοπτικά κανάλια και πέντε εθνικής εμβέλειας ραδιοφωνικά. Ο υπουργός Τύπου χρησιμεύει επίσης ως κυβερνητικός εκπρόσωπος.\n»Το υπουργείο διοικεί επίσης το Αθηναϊκό Πρακτορείο Ειδήσεων (ΑΠΕ) του οποίου το καθημερινό δελτίο αποτελεί βασική πηγή πληροφόρησης για τον ελληνικό Τύπο. Το ίδιο υπουργείο εκδίδει επίσης το δελτίο του Μακεδονικού Πρακτορείου Ειδήσεων, το οποίο διανέμεται σε όλη την περιοχή των Βαλκανίων. Για διεθνείς ειδήσεις το CNN ασκεί ιδιαίτερη επιρροή στην ελληνική αγορά: τα μεγάλα τηλεοπτικά κανάλια το χρησιμοποιούν συχνά ως πηγή. Λίγες εφημερίδες και σταθμοί έχουν ανταποκριτές στο εξωτερικό, συμπεριλαμβανομένων των ΗΠΑ.\n»Το 1988, ένας νέος νόμος δημιούργησε το νομικό πλαίσιο για την ίδρυση ιδιωτικών ραδιοφωνικών σταθμών και, από το 1989, τηλεοπτικών σταθμών. Σύμφωνα με το νόμο, το Εθνικό Ραδιοτηλεοπτικό Συμβούλιο είναι υπεύθυνο για τη χορήγηση αδειών σε ιδιωτικούς ραδιοφωνικούς και τηλεοπτικούς σταθμούς. Στην πράξη όμως, η χορήγηση επίσημων αδειών έχει καθυστερήσει επί πολλά χρόνια.\n»Το 2001, το Συμβούλιο αποφάσισε ότι η Αθήνα μπορεί να έχει 35 σταθμούς, μια κίνηση που είχε ως αποτέλεσμα το κλείσιμο «πειρατικών» ραδιοφωνικών σταθμών».\nΕΛΕΥΘΕΡΟΤΥΠΙΑ – 04/10/2003!\n(η συνημμένη εικόνα είναι αποτέλεσμα μοντάζ για χιουμοριστικούς λόγους. Χαχα.)\nΚι άλλα εμπόδια στον αγωγό Μπουργκάς – Αλεξανδρούπολη\nΗ ΙΜΜ Λαύρας και η ένοχη σιωπή των τηλεεισαγγελέων.


Μ. ΚΑΛΛΙΜΑΝΗ - Γ. ΡΟΥΦΑΣ: Το Θέατρο σε ρυθμούς κορωνοϊού - protionline.grprotionline.gr\nΜ. ΚΑΛΛΙΜΑΝΗ – Γ. ΡΟΥΦΑΣ: Το Θέατρο σε ρυθμούς κορωνοϊού\nΔημοσιεύτηκε στις 15/04/2020\nΤΑ «ΠΑΝΩ – ΚΑΤΩ» ΛΟΓΩ ΤΗΣ ΠΑΝΔΗΜΙΑΣ – ΔΥΟ ΑΙΓΙΑΛΕΙΣ ΗΘΟΠΟΙΟΙ ΜΙΛΟΥΝ ΣΤΟ PROTIONLINE.GR\nΜεγάλες αναταράξεις στον χώρο του θεάματος έχει προκαλέσει η πανδημία, με τις συνέπειες να είναι ορατές στους επαγγελματίες του αντικειμένου. Έπειτα από την καθολική παύση εργασιών στα θέατρα και την τηλεόραση, οι παραστάσεις και οι πρόβες, τα σήριαλ και τα γυρίσματα έχουν ματαιωθεί επ’ αόριστον. Έτσι, πολλοί είναι αυτοί που αντιμετωπίζουν οικονομικά προβλήματα, ενώ κάποιοι άλλοι, μέσα στην γενικότερη… μαυρίλα, βλέπουν «φως», χαρακτηρίζοντας την περίοδο εγκλεισμού ως χρόνο αναδιοργάνωσης και ψυχικής ανάτασης.\nΕίναι γεγονός πάντως ότι ο χώρος του θεάτρου πλέον «νοσεί» οικονομικά καθώς το βοήθημα των 800 ευρώ της κυβέρνησης, αφορά μόνο τους ηθοποιούς που ήταν ενεργά σε κάποια θεατρική παράσταση ή σε κάποιο έργο την στιγμή που αποφασίστηκε η καθολική απαγόρευση. Ο κλάδος, που ξεπερνάει τα 6.000 άτομα εγγεγραμμένους ηθοποιούς πανελλαδικά, ζει ίσως την μεγαλύτερη οικονομική κρίση των τελευταίων ετών λόγω του κορωνοϊού.\nΗ ανησυχία των ηθοποιών όμως, δεν έχει να κάνει μόνο με αυτό που συμβαίνει τώρα… μα κυρίως το πόσο θα διαρκέσει. Για κάποιους ηθοποιούς, η περιπέτεια του κορωνοϊού σε παγκόσμιο επίπεδο δεν ήταν μόνο η αιτία να αλλάξει άρδην η καθημερινότητά τους, μα και η αφορμή να δουν τα πράγματα με ένα άλλο μάτι και από ένα άλλο ¨πρίσμα¨. Το protionline.gr συνομίλησε με δύο καταξιωμένους Αιγιώτες ηθοποιούς που ζουν και αυτοί το… ¨μένουμε σπίτι¨ και μας περιγράφουν, πώς μπήκαν στην διαδικασία μιας εσωτερικής αναζήτησης, μιας αναθεώρησης κάποιων πραγμάτων, το πώς είναι η καθημερινότητά τους αυτή την στιγμή και το τι βιώνουν τις τελευταίες εβδομάδες…\nΜΑΡΙΑ ΚΑΛΛΙΜΑΝΗ: «Ο κορωνοϊός ήρθε να θυμίσει στους ανθρώπους πόσο εύκολο είναι να χαθούν όλα από την μια στιγμή στην άλλη»\nΜαρία, πώς βιώνεις τα πράγματα το τελευταίο διάστημα;\n«Από την μία, υπάρχει έντονη ανησυχία γιατί όλοι μας αντιμετωπίζουμε έναν ιό που δεν γνωρίζουμε και αγνοούμε και το πώς θα εξελιχθεί όλο αυτό και τι διάρκεια θα έχει. Κάποιες στιγμές – μοιραία – κάνω σκέψεις που με τρομάζουν, όπως μην συμβεί κάτι σε κάποιον δικό μου άνθρωπο, ή μην γενικευτεί όλο αυτό δίχως έλεγχο. Βλέπω όμως πως τα πράγματα πάνε καλύτερα στην Ελλάδα από ότι σε άλλες γειτονικές χώρες. Όλο αυτό που συνέβη είναι σοκαριστικό και απρόσμενο. Μαθαίνω πως στην Γαλλία, στην Ιταλία, στις Ηνωμένες πολιτείες τα πράγματα με τον κορωνοϊό είναι τραγικά και δύσκολα από ότι στην Ελλάδα και αυτό είναι απολύτως θετικό.\nΣε μια εποχή που θριαμβεύει η τεχνολογία, η εξέλιξη και η επιστήμη, βρέθηκε η ανθρωπότητα εντελώς ανίσχυρη από έναν ασιατικό ιό μέσα σε λίγες βδομάδες. Ώρες – ώρες σκέφτομαι πως τελικά η ανθρωπότητα δεν είναι δα και τόσο δυνατή και απροσπέλαστη, δεν είναι άτρωτη. Οι τελευταίες εξελίξεις είναι σοκαριστικές, ποιός το περίμενε πως μέσα σε μερικές βδομάδες θα έρθουν τα πάνω κάτω; Ένας επικίνδυνος ιός απέδειξε πως οι άνθρωποι, οι σύγχρονοι άνθρωποι του 2020, ίσως να είναι ανίσχυροι ακόμα σε κάτι που έρχεται εναντίον του από την ίδια την φύση».\nΤι συμβαίνει στον κλάδο των ηθοποιών τώρα;\n«Στο θέατρο, επειδή είδαμε και ενημερωθήκαμε σχεδόν αμέσως τι συνέβη στις άλλες χώρες όπως για παράδειγμα στην Ιταλία αρχικά, υπήρξε μια ανησυχία και αγωνία, γιατί ερχόμασταν σε επαφή με πάρα πολύ κόσμο. Στην δική μας παράσταση ας πούμε, μόνο και μόνο οι ηθοποιοί ήμασταν έντεκα άτομα!!! Ο ηθοποιός είναι μια δουλειά που μοιραία έρχεται πολύ κοντά με τον άλλον, είναι η φύση της τέτοια που έχει να κάνει με την εγγύτητα. Αυτό και μόνο, αρχικά μας τρόμαξε όλους. Ακόμα και μεταξύ μας στις πρόβες (δεν το κρύβω) υπήρχε μια αμηχανία και ένας προβληματισμός. Με το που γνωστοποιήθηκε η γενίκευση του κορωνοϊού τα θέατρα άρχισαν να αδειάζουν. Ο κόσμος ακύρωνε τις κρατήσεις. Η δική μας παράσταση πήγαινε πάρα πολύ καλά και μέσα σε λίγες ημέρες μόνο ο κόσμος σταμάτησε να έρχεται, άρχισαν να ακυρώνουν, το κλίμα ήταν βαρύ. Όταν αναγγέλθηκαν τα μέτρα και βγήκε το επίσημο διάγγελμα, έγινε λίγη ώρα προτού πάμε στο θέατρο. Εκείνη την στιγμή αμέσως όλοι καταλάβαμε πως δεν είναι κάτι απλό, οι ώρες αποκτήσανε άξαφνα μεγάλη σημασία. Κάποιοι μιλήσανε για έναν αόρατο πόλεμο. Όμως αν είναι πόλεμος όντως, είναι ακόμα πιο δύσκολο γιατί ο εχθρός είναι αόρατος, δεν ξέρουμε που είναι».\nΠώς είναι η καθημερινότητά σου μέσα στο σπίτι;\n«Ενημερώνομαι και διαβάζω πια, για τον κορωνοϊό. Άκουσα ονόματα λοιμοξιολόγων και ιατρών που δεν τα ήξερα ως τότε.\nΑισθάνομαι πως όλο αυτό έπληξε το κύρος του ανθρώπινου είδους και την παντοδυναμία του. Ίσως τελικά η φύση με έναν δικό της τρόπο… έπρεπε και αυτή να προστατευτεί, ίσως να είναι μια μικρή εκδίκηση της φύσης στον άνθρωπο. Πιστεύω πως η ανθρωπότητα έχει παραβεί κάπου τα όρια της φύσης.\nΗ ατμοσφαιρική ρύπανση, οι κλιματικές διακυμάνσεις, η αλλαγή των συμπεριφορών των ζώων, η παγκοσμιοποίηση, είναι έργα των ανθρώπων. Ίσως λοιπόν η ίδια η φύση αντέδρασε ενάντια στον ίδιο τον άνθρωπο έτσι. Δεν βλέπω τηλεόραση και δεν ακούω ειδήσεις, εκεί ¨μεγαλώνουν¨ πολύ τα γεγονότα και κυρίως τρομοκρατούν. Με τα social media έχω σαφώς καλύτερη σχέση αλλά μερικές φορές δεν το κρύβω πως και αυτά με κουράζουν. Οι ιστότοποι και οι πλατφόρμες κοινωνικής δικτύωσης είναι πια μέρος της ζωής μας. Αλλά δεν θα έλεγα πως είμαι ένας άνθρωπος που περνάω πολλές ώρες παρακολουθώντας τις εξελίξεις ή τους συνανθρώπους μου, εκεί.\nΜε κουράζει σωματικά και πνευματικά, δεν μπορώ να διανοηθώ να καθίσω στον καναπέ δύο ώρες και περιηγούμαι και να παρακολουθώ το ίντερνετ. Κάνω ένα επάγγελμα που η φύση του είναι τέτοια, που δεν έχει να κάνει με το διαδίκτυο αλλά με την άμεση επαφή των ανθρώπων. Έτσι έχω μάθει να ζω και εγώ. Προτιμώ να περνάω τις ώρες πιο δημιουργικά ακόμα και μέσα στο σπίτι. Βέβαια είναι κάπως δύσκολο όπως και για όλον τον κόσμο, αλλά το «μένουμε σπίτι» όχι μόνο το τηρώ αλλά και το θεωρώ ως την καλύτερη λύση και συνθήκη της ανασυγκρότησης των εσωτερικών μου δυνάμεων, μιας εσωτερικής μου αναζήτησης και αναθεώρησης».\nΣε οικονομικό πλαίσιο πώς τα καταφέρνεις; Τι ενημέρωση υπάρχει από τον κλάδο για το επόμενο διάστημα;\n«Δεν υπάρχει κάποια συγκεκριμένη ενημέρωση για τον κλάδο μας τι μέλει γενέσθαι λόγω κορωνοϊού, όπως σχεδόν σε όλους τους κλάδους. Αυτά που ξέρω είναι πως έχει ανασταλεί η λειτουργία του θεάτρου μέχρι νεοτέρας και πως έχουν σταματήσει οι πρόβες, τα γυρίσματα, οι παραστάσεις και όλα αυτά, μέχρι να δούμε όλοι τι θα γίνει και πως θα εξελιχθούν τα γεγονότα. Αυτό που γνωρίζω και από συναδέλφους αλλά και από την επίσημη θέση του κλάδου μας είναι πως έχουν παγώσει όλα και δεν συμβαίνει τίποτα. Ακόμα και το φεστιβάλ Αθηνών που γίνεται τον Ιούνιο, πληροφορήθηκα πως ίσως φέτος να μην πραγματοποιηθεί τελικά.\nΠροφανώς και η ακύρωση όλων αυτών γίνονται περισσότερο για ηθικούς μα και πρακτικούς λόγους. Όλα είναι στον «αέρα».\nΗ ζημία λόγω της πανδημίας οικονομικά είναι αρκετά μεγάλη γενικά και φυσικά… και στον δικό μας κλάδο, αλλά και ατομικά σε εμένα. Όπως όλοι οι ηθοποιοί που εργαζόμασταν έτσι και εγώ, θα λάβουμε αυτό το επίδομα που εξήγγειλε η κυβέρνηση των 800ων ευρώ. Αυτό ξέρω μέχρι στιγμής. Φυσικά και θα «στριμωχτώ» όπως όλοι εξάλλου, αλλά επειδή αυτό δεν αφορά μόνο τα ατομικά μου έσοδα αλλά όλες τις οικονομίες του κόσμου, στέκομαι απέναντι σε αυτό που συμβαίνει όχι πανικόβλητη, γιατί πιστεύω και ελπίζω πως θα υπάρξουν οικονομικά βοηθήματα και μέτρα στην παγκόσμια αγορά. Οι οικονομίες που έχουν πληγεί θα βοηθηθούν από τις υπόλοιπες σε οικονομικό πλαίσιο σε οποιοδήποτε κλάδο».\nΜαρία, ανησυχείς για το μέλλον λόγω του κορωνοϊού; Ποιο θα ήταν το ¨μότο¨ σου μέσα από όσα βιώνεις;\n«Κάποιοι άνθρωποι λόγω της πανδημίας έμειναν από την μια στιγμή στην άλλη δίχως δουλειά. Διάβαζα πως στις Η.Π.Α. αυτό το διάστημα μόνο, έγιναν 6,5 εκατομμύρια αιτήσεις για επίδομα ανεργίας. Χιλιάδες άνθρωποι έμειναν επί ξύλου κρεμάμενοι σε λίγες μονάχα ημέρες λόγω του κορωνοϊού. Τουλάχιστον στον δικό μας κλάδο, αυτό δεν συνέβη.\nΟπότε να ας μην είμαστε και αχάριστοι. Η δική μου η εργασία έχει ανασταλεί, δεν χάθηκε. Εκ των πραγμάτων νιώθω κάπως ¨ευνοημένη¨ που θα ξαναεργαστώ. Απλά θα περιμένω πότε θα ανοίξει η νέα σεζόν για εμάς. Βέβαια δεν ξέρει κανένας πότε ακριβώς θα είναι, αλλά θα ανοίξει πάλι. Βλέποντας και κάνοντας.\nΣε περίοδο κρίσης ο άνθρωπος μαθαίνει να ζει και με λιγότερα. Σαν ¨μότο¨ θα μπορούσα να πω ότι ο άνθρωπος ξεχνάει γρήγορα και εύκολα… όμως η φύση θυμάται καλά, δεν αφήνει τον άνθρωπο να ξεχνάει ποτέ».\nΓΙΩΡΓΟΣ ΡΟΥΦΑΣ: «Μοχθώ… υπέροχα αυτόν τον καιρό κερδίζοντας οικογενειακή γαλήνη και ευτυχία»\nΓιώργο, τι ζεις τις τελευταίες βδομάδες; Πώς βιώνεις την πανδημία στην καθημερινότητα μα και μέσα σου;\n«Ξαφνικά χάθηκε η καθημερινότητα μας μέσα σε μια νύχτα. Πιστεύω πως βιώνουμε την ανέπαφη παράδοση κάθε άξιας και κάθε τιμής που υπηρετούσαμε μέχρι σήμερα. Ο κόσμος μας δεν είναι και δεν θα είναι ίδιος. Υπάρχει μια χρονική ρωγμή και εμείς εδώ… στην ρωγμή του χρόνου, οφείλουμε να επαναπροσδιορίσουμε τον κόσμο μας και τις διαπροσωπικές μας σχέσεις. Ίσως και την ιδία μας την ύπαρξη. Ο περιορισμός της κυκλοφορίας καταργεί την ατομική μας ελευθερία δημιουργώντας μια ανάγκη για αναδιανομή της ύπαρξης μας χάριν του συνόλου. Μπαίνουμε λοιπόν, σε μια νέα εποχή και στο τέλος μιας ήδη κατακερματισμένης και αποδομημένης περιόδου με μνημόνια, περιορισμούς και μικρές προσωπικές απώλειες. Ετούτη η νέα εποχή, καταργεί το «εγώ» και μας βάζει στο πλαίσιο της κοινωνικής ευθύνης. Πόσο ανάγκη το έχει αυτό η κοινωνία μας άραγε; Πόσο χρειάζεται η ανάπτυξη της ενσυναίσθησης και πόσο ανάγκη έχουμε τελικά να μην ζούμε στην μοναξιά μας άλλα να βρεθούμε με τον άλλον σε πνευματικό επίπεδο;»\nΤι συμβαίνει επαγγελματικά τώρα; Μένεις στο σπίτι;\n«Πριν είχα μια ζωή δύσκολη άλλα έκανα δημιουργικά πράγματα χωρίς να παραπονιέμαι. Εκπαιδευτικά προγράμματα για γονείς και μαθητές με θέμα το διαδίκτυο, σκηνοθεσία στο Μέγαρο Μουσικής, σκηνοθεσία στο Δημοτικό Θέατρο Πειραιά. Και ξαφνικά… παύση. Αυτή η παύση στο θέατρο θεωρώ πως δεν είναι κακή. Ιδιαίτερα εάν είναι ¨γεμάτη¨ από αισθήματα. Ίσως ο «άγγελος της σιωπής» άπλωσε τα φτερά του για να επαναπροσδιορίσουμε την ύπαρξη μας. Τώρα, πώς αυτό θα μεταφραστεί σε λογαριασμούς, οφέλη ή απώλειες, έξοδα και έσοδα δεν ξέρω. Και δεν με νοιάζει η αλήθεια είναι. Μοχθώ υπέροχα αυτόν τον καιρό κερδίζοντας οικογενειακή γαλήνη και ευτυχία. Φυσικά και μένω στο σπίτι. Καλύτερο από αυτό δεν βρίσκω».\nΤι «φέρνει» για σένα ο κορωνοϊός; Τι πιστεύεις πως άλλαξε πια; Ποιο είναι το ¨μότο¨ σου μέσα από αυτά που βιώνεις;\n«Ο πολιτισμός την επομένη ημέρα οφείλει να θωρακίσει την κοινωνία μας σε αυτήν την απρόσωπη και εξ αποστάσεως επαφή. Σε αυτήν την απομάκρυνση, σε αυτήν την απομόνωση. Να μιλήσει για όλες τις ψυχολογικές επιπτώσεις που θα φέρει αυτή η ρήξη. Να στηρίξει την αλληλεγγύη και να την οριοθετήσει.\nΞέροντας ότι η ελευθερία μου σταματά εκεί που ξεκίνα η ελευθερία του άλλου. Δεν έχουμε χρόνο για άλλη απάτη. Δεν έχουμε χρόνο για όσα δεν εμπεριέχει και τον άλλον μέσα.\nΔεν έχουμε χρόνο να ζούμε χωρίς ευτυχία. Φτιάχνοντας την βάση αυτής της αλήθειας και πετώντας όλο το περιττό βάρος που κρατάει τα πόδια μας στη λάσπη, να φτιάξουμε νέες γέφυρες συνύπαρξης. Να κοιτάξουμε τον άλλον στα μάτια όσο δύσκολο και αν μας είναι. Να δούμε πως τελικά μετά από μια τέτοια παρτίδα σκάκι το πιόνι και ο βασιλιάς μπαίνουν στο ίδιο κουτί.\nΌλοι μας είμαστε διαφορετικοί, ο καθένας ξεχωριστά, είμαστε όμως όλοι ίσιοι και συμμέτοχοι στην ευτυχία και στην υγεία μας. Καλή αντάμωση εύχομαι, με μια ουσιαστική αγκαλιά. Αισθάνομαι χρέος απέναντι στους παππούδες και στις γιαγιάδες μου, στους ανθρώπους που με μεγάλωσαν.\nΑπέναντι στην οικογένεια μου και στο παιδί μου.\nΑπέναντι στον πολιτισμό που υπηρετώ. Απέναντι σε κάθε είδους ρατσισμό. Ο κίνδυνος της ολικής κατάρρευσης είναι κοντά… και δίχως να είμαι καταστροφολόγος, διαισθάνομαι ότι τώρα είναι περισσότερο από ποτέ.\nΣαν ¨μότο¨ θα έλεγα πως τώρα, είναι η ώρα που χρειαζόμαστε όλοι να αφήσουμε πίσω το «εγώ» μας και να συνυπάρξουμε, κόντρα σε κάθε πτώση, αντίπαλοι σε κάθε κορωνοϊό, σε κάθε καταστροφή ή σε κάθε είδους δυσκολία».\nΟ Πάνος Ιωαννίδης μας δείχνει πώς να καθαρίσουμε αγκινάρες | ΒΙΝΤΕΟ\nΜήνυμα για τη συμπλήρωση τριών χρόνων από τον θάνατο του Κωνσταντίνου Μητσοτάκη\nΤα πάνω… κάτω για το τρένο\nΟ νέος “χάρτης” της Γ΄ Εθνικής μπάσκετ\nΠρόσληψη οκτώ ατόμων στον δήμο\nΜειωμένο ωράριο τη Μ. Παρασκευή για καταστήματα τροφίμων\nΚορωνοϊός: Στους 102 οι νεκροί στην Ελλάδα – 22 νέα κρούσματα, 2.192 συνολικά\nΉθελαν αρώματα και τα ‘’πήραν’’ από το φαρμακείο! posted on 28/05/2020\nProti Online 29/05/2020 15:30


Πανσερραϊκός: «Ο Νόμος του λιονταριού: Double και Άνοδος!» (ΦΩΤΟ) - serraikanea.gr\nΠανσερραϊκός: «Ο Νόμος του λιονταριού: Double και Άνοδος!» (ΦΩΤΟ)\nPosted On Δευτέρα, 03 Ιουνίου 2019 12:01\nΠανσερραϊκός Κρι Κρι – Εθνικός Αλεξανδρούπολης: 86-48...\nΙστορία έγραψε το τμήμα μπάσκετ Ανδρών του Μ.Γ.Σ. Πανσερραϊκού κάνοντας το καλύτερο δώρο στους απανταχού Σερραίους φιλάθλους για τα γενέθλια του Συλλόγου που ιδρύθηκε στις 31 Μαΐου 1964. Η ομάδα που μόλις πέρυσι άλλαξε διοίκηση, λειτούργησε με σωστό σχεδιασμό, σταθερότητα και συνέπεια και κατάφερε πανάξια με ρεκόρ 33 νίκες/2 ήττες να ανακηρυχτεί, μετά από 10 χρόνια, Πρωταθλήτρια της Ε.ΚΑ.Σ.Α.ΜΑ.Θ. επιστρέφοντας στις Εθνικές Κατηγορίες και, για πρώτη φορά στην 55χρονη ιστορία της, να κατακτήσει το νταμπλ!\nΤελευταίο εμπόδιο στην ξέφρενη φετινή τη πορεία του Πανσερραϊκού Κρι Κρι ήταν η νεανική και αξιόμαχη ομάδα του Εθνικού Αλεξανδρούπολης που μπήκε στο Final 4 των Play off ως πρώτη από τον Β’ όμιλο του Πρωταθλήματος. Στο κατάμεστο κλειστό της Ομόνοιας, την αήττητη φέτος έδρα του, τα «λιοντάρια» ήταν αποφασισμένα να πράξουν το καθήκον τους και να γιορτάσουν στο τέλος του αγώνα μαζί με τους πολυάριθμους και ένθερμους φιλάθλους τους την πολυπόθητη άνοδο.\nΑγωνιστικά, η αναμέτρηση δεν αντέχει σε κριτική, αφού εξελίχθηκε από νωρίς σε παράσταση για έναν ρόλο. Μετά την ισοπαλία στο 3’ (4-4), οι «κόκκινοι» βρήκαν ρυθμό στην επίθεση και με σφιχτή άμυνα πήραν το πάνω χέρι από το πρώτο δεκάλεπτο που ολοκληρώθηκε με σκορ 22-8.\nΣτη δεύτερη περίοδο η διαφορά ξέφυγε γρήγορα στο +21 (30-9) και το ημίχρονο τελείωσε με τους γηπεδούχους να προηγούνται 42-21.\nΣτην επανάληψη δεν άλλαξε απολύτως τίποτα και οι φίλαθλοι που γέμισαν ασφυκτικά το γήπεδο είχαν την ευκαιρία να απολαύσουν το όμορφο θέαμα που προσέφεραν όλοι οι καλαθοσφαιριστές της Σερραϊκής ομάδας κατακτώντας άνετα το ροζ φύλλο αγώνα με 40 περίπου πόντους διαφορά!\nΟ πετυχημένος κόουτς του Πανσερραϊκού Κρι Κρι, κ. Φώτης Κοκολιός που από την αρχή αυτής της προσπάθειας οδήγησε την ομάδα του σε αυτή την επιτυχία, δήλωσε περιχαρής μετά τη λήξη της αναμέτρησης: «Ήταν ένας αγώνας "αντίδραση" για μας μετά τη δίκαιη ήττα την προηγούμενη αγωνιστική από την ομάδα του Γ..Σ. Σερρών. Γνωρίζαμε και αυτό καλλιεργήσαμε όλη την εβδομάδα ότι δεν υπήρχε άλλο αποτέλεσμα για μας εκτός από τη νίκη. Το τελικό αποτέλεσμα μας οδήγησε στον στόχο που είχε θέσει η ομάδα το προηγούμενο καλοκαίρι, δηλαδή την άνοδο στη Γ' Εθνική κατηγορία. Οι κόποι μιας ολόκληρης χρονιάς ανταμείφθηκαν με ένα πολύ ωραίο φινάλε.»\nΔιαιτητές: Μπήτης – Μπακάλης\nΔεκάλεπτα: 22-8, 20-13, 26-17, 18-10 (τελικό 86-48)\nΠΑΝΣΕΡΡΑΪΚΟΣ ΚΡΙ ΚΡΙ (Κοκολιός): Γεωργιανός 12 (2), Ιωσηφίδης, Κιρκινέζης, Παρχαρίδης 5 (1), Πεχλιβάνης 15 (3), Πεχλιβάνος 2, Σταματόπουλος 10, Συμεωνίδης 11, Τράκας 15 (1), Τσανάκας, Φραγκούλης 11(1), Χατζηστεφάνου 5(1).\nΕΘΝΙΚΟΣ ΑΛΕΞΑΝΔΡΟΥΠΟΛΗΣ (Τελούδης): Κιτσόπουλος, Σιταρίδης 7(1), Θεολογίδης 1, Σισίου 6(2), Φωτιάδης, Παπαδούδης 20(3), Τσάγις 2, Γεροκώστας 2, Θεοχαρίδης, Πασσιάς 4(1), Κανάκης 6.\nΑπό τον πάγκο της ομάδας έζησαν την αναμέτρηση οι τρεις καλαθοσφαιριστές των «λιονταριών» που έμειναν εκτός αποστολής: Ο Χορτομάρης που ταλαιπωρείται από τραυματισμό στην πηχεοκαρπική άρθρωση και οι δύο έφηβοι Αποστολίδης και Κοπίλης που είναι τελειόφοιτοι μαθητές Λυκείου.\nΆψογη ήταν η διαιτησία των κ. κ. Μπήτη και Μπακάλη, τους οποίους ο Πανσερραϊκός Κρι Κρι συγχαίρει θερμά.\nΗ διοίκηση του Πανσερραϊκού Κρι Κρι ετοίμασε μια όμορφη φιέστα για στους φιλάθλους που προσήλθαν στο γήπεδο. Τον ρυθμό στην κερκίδα έδινε η θρυλική μασκότ της ομάδας υπό τους ήχους του γνωστού DJ, Χάρη Δελλή, ενώ στα τάιμ άουτ μικρές χορεύτριες του συλλόγου «Πρωτέας», ντυμένες στα κόκκινα γοήτευσαν το κοινό, το οποίο καταχειροκρότησε τους αθλητές της ομάδας μπάσκετ με αμαξίδιο που αγωνίστηκαν στο ημίχρονο της αναμέτρησης. Η εταιρεία Κρι Κρι προσέφερε στον κόσμο φρέσκα δροσερά γιαούρτια, ενώ μοιράστηκαν και αναμνηστικές μπλούζες με την επιγραφή «DOUBLE 2019». Αποκορύφωμα βεβαίως της βραδιάς ήταν η απονομή του τροπαίου του Πρωταθλητή που βρήκε όλα τα μέλη της οικογένειας του Πανσερραϊκού αγκαλιασμένους και πανευτυχείς στο κέντρο του γηπέδου εν μέσω ξέφρενων πανηγυρισμών. Το Κύπελλο παρέλαβε ο αρχηγός Δημήτρης Τσανάκας από το μέλος του Δ.Σ. της ΕΚΑΣΑΜΑΘ κ. Βασίλη Χαλκιά.\nΧορηγοί του αγώνα ήταν η «ΘΕΡΜΗ–ΤΗΛΕΘΕΡΜΑΝΣΗ», τα super market «ΚΑΝΤΖΑΣ, το αρτοποιείο «ΒΛΑΧΟΠΟΥΛΟΣ», το «ΑΡΙΣΤΟΤΕΛΕΙΟ ΕΚΠΑΙΔΕΥΤΗΡΙΟ», καθώς και οι εταιρείες «ΕΝ ΚΗΠΩ», «ΚΕΑ», «Μetal Plus», «WIN EΠΕ», «BIOMED», «ΕΜΜΑΝΟΥΗΛΙΔΗΣ–ΜΑΚΑΡΑΣ», «AGROTOPOS», «ΒΕΡΡΟΣ Κ.», «ΚΑΡΑΝΑΣΙΟΣ & ΣΥΝΕΡΓΑΤΕΣ», «ΠΑΠΑΠΑΝΑΓΙΩΤΟΥ ΑΓΡΟΕΦΟΔΙΑ», «ΦΑΕΘΩΝ» και «ΚΑΡΑΓΙΑΝΝΗΣ».\nTags: Πανσερραϊκός,\tμπάσκετ


Browsing by Subject / Keyword "Τράπεζες και τραπεζικές εργασίες -- Ελλάδα"\nΒαθμολόγηση - κατάταξη τραπεζών \nΗ συμβολή των τραπεζών στην χρηματοδότηση της οικονομίας με έμφαση το Ταχυδρομικό Ταμιευτήριο από το 2000 έως σήμερα \nΘεοδοσίου, Ευαγγελία Θ. (Πανεπιστήμιο Πειραιώς, 2014)\nΣτην παρούσα εργασία καταδεικνύεται πως το χρηματοπιστωτικό σύστημα της κάθε χώρας επηρεάζει την συνολική οικονομία μέσω της μεταφοράς ρευστότητας από τις πλεονασματικές στις ελλειμματικές μονάδες. Στις τελευταίες μάλιστα ...\nΜελέτη των επιπτώσεων της τραπεζικής κρίσης στην πραγματική οικονομία \nΘωμάς, Δημήτριος Ζ. (2015-01-27)\nΗ τραπεζική δραστηριότητα επηρεάζει έντονα την οικονομική δραστηριότητα, μέσω της διοχέτευσης κεφαλαίων από τις τράπεζες στις επιχειρήσεις και τους καταναλωτές. Η σχέση αυτή είναι αμφίδρομη, δεδομένου ότι η εξυπηρέτηση των ...\nΣτρατηγική ανάλυση του ελληνικού τραπεζικού κλάδου και θεμελίωση ανταγωνιστικού πελονεκτήματος μέσω της πελατοκεντρικής προσέγγισης \nΠαπαδομαρκάκη, Ευαγγελία (2007-11-26)\nΤο τραπεζικό σύστημα αποτελεί τον πυρήνα του χρηματοοικονομικού μας συστήματος, γι’ αυτό και η κατάσταση του χρηματοοικονομικού συστήματος εξαρτάται σε πολύ μεγάλο βαθμό από την χρηματοοικονομική κατάσταση των τραπεζών. Ο ...\nΣτρατηγική διεθνοποίησης επιχειρήσεων μέσω συγχωνεύσεων και εξαγορών \nΘώικου, Αθανασία Η. (2014-11-28)\nΣτο σύγχρονο παγκοσμιοποιημένο περιβάλλον, η κάθε επιχείρηση έχει πλέον ένα μεγαλύτερο σύνολο επιχειρήσεων να ανταγωνιστεί από αυτές μόνο που βρίσκονται εντός των εθνικών συνόρων. Ακολουθώντας τις διακρατικές οικονομικές ...\nΤα μέσα κοινωνικής δικτύωσης για την προβολή της εταιρικής κοινωνικής ευθύνης των ελληνικών τραπεζών \nΤο ελληνικό τραπεζικό σύστημα \nΜπανάκα, Γεωργία Κ. (2007-07-13)\nΣκοπός της διπλωματικής εργασίας είναι η σφαιρική εξέταση του τραπεζικού κλάδου της Ελλάδος. Προσπάθεια του συγγραφέα είναι η κατανόηση του τρόπου λειτουργίας των τραπεζών, υπό το πρίσμα των θεσμοθετημένων κανόνων και του ...\nΤραπεζική χρηματοδότηση : η περίπτωση της καταναλωτικής πίστης


Η Χώρα των Θαυμάτων: Με την Ιωάννα στο ρόλο της Αλίκης ανακάλυψα τελικά πού βρίσκεται!\nΗ περασμένη χρονιά είχε προς το τέλος της πολλή, μα πολλή Αλίκη. Σε θέατρα, βιβλία, πάρτυ, με highlight τον ομώνυμο ρόλο που υποδύθηκε η Ιωάννα-Αγάπη στο θεατρικό έργο του σχολείου. Και όλη αυτή η Alice-mania με οδήγησε στη resolution της νέας χρονιάς. Ένα μάθημα ζωής για μένα και για την μικρή μου πρωταγωνίστρια!\n"Η Αλίκη στη Χώρα των Θαυμάτων": Αυτό το έργο θα παρουσίαζαν οι πρώτες τάξεις του Δημοτικού στο σχολείο της Ιωάννας-Αγάπης. Η διανομή των ρόλων έγινε, η ίδια πήρε το ρόλο της κεντρικής Αλίκης (σ.σ. υπάρχουν άλλες δύο, αυτή που μικραίνει και η άλλη που μεγαλώνει), τα κοστούμια παραγγέλθηκαν και μάλιστα πήγαν με την τάξη της να παρακολουθήσουν το ομώνυμο έργο στο θέατρο Ιλίσια.\nΕκείνη τη μέρα επέστρεψε στο σπίτι ενθουσιασμένη- πρωταγωνίστρια ήταν η Σοφία Πανάγου, που την ξέρει από το τηλεοπτικό Σόι. Δεν μου είπε και πολλά, ποτέ δεν μου λέει, ξέρω όμως ότι ο Δημήτρης Αδάμης και οι Μαγικές Σβούρες υπογράφουν αξιόλογες δουλειές.\nΛίγες μέρες μετά λάβαμε μια πρόσκληση από την ομάδα Τσόκαρα, για να παρακολουθήσουμε, τι σύμπτωση, το έργο "Η Αλίκη είχε αρχίσει να βαριέται έτσι που καθόταν πάνω στο χορτάρι...". Αυτή τη φορά πήγαμε μαζί, στο θέατρο Θησείον. Μικρός εναλλακτικός χώρος, γεμάτος ποιότητα, στοιχείο που στα δικά μου μάτια τον καθιστά τεράστιο.\nΤρεις ηθοποιοί μόνο (οι: Ελεάννα Αποστολάκη, Μελίσσα Κωτσάκη και Ανδρομάχη Σπανέλλη), ελάχιστα σκηνικά, και πολλά props μέσα από τα οποία τρεις άνθρωποι υποδύονταν όλους τους ρόλους του έργου! Με τρυφερότητα, φαντασία, ευρηματικότητα, τέλεια τραγούδια, αστείες σκηνές και ατάκες που απευθύνονταν και στους μεγάλους.\nΣτο τέλος του έργου και αφού έδωσα τα ειλικρινή μου συγχαρητήρια στην "Αλίκη", της ζήτησα να δώσει μια συμβουλή στην Ιωάννα-Αγάπη που θα υποδυόταν τον ίδιο ρόλο.\n"Να το χαρείς!" αυτό της είπε.\nΑυτό μέσα μου ευχόμουν να της πει.\nΓιατί, καθώς οι μέρες περνούσαν και οι πρόβες στο σχολείο αλλά και στο σπίτι πλήθαιναν, είχε αρχίσει η μεγάλη αγωνία.\n"Δεν ξέρω το ρόλο μου". "Είναι πολλά τα λόγια. Δεν θα τα θυμηθώ":\nΑυτές ήταν οι ατάκες της Αλίκης μου σε καθημερινή βάση.\nΚαι εγώ ήμουν εκεί για να την καθησυχάζω.\nΌχι ότι δεν τράβαγα και γω το δικό μου ζόρι. Αυτές οι στιγμές άλλωστε μένουν ανεξίτηλες στη μνήμη μας. Εδώ ακόμα και η μαμά μου που πάτησε τα 79 θυμάται το ποίημα που είχε πει στα 5 της, αν έχεις το θεό σου, και εγώ έχω μείνει ακόμα με το παράπονο γιατί στο σχολείο μου έδιναν πάντα το ρόλο της παρουσιάστριας, μόνο.\nΗ Αλίκη μέσα από τον φακό του μπαμπά της\nΚαι η μεγάλη μέρα έφτασε. Μπουκλώσαμε (sic) τα μαλλιά, της έκανα και λίγο μακιγιάζ, όσο απαιτούσε το σανίδι και όσο πατούσε ο γάτος του Τσέσαϊρ, μην φαντάζεστε, και το άγχος της είχε χτυπήσει κόκκινο.\nΗ οικογένεια με πίεζε να φύγουμε γρήγορα από το σπίτι αλλά έπρεπε να φτιαχτώ και εγώ. "Συγνώμη, έχετε δει ποτέ τη μαμά της Μιμής Ντενίση απεριποίητη;" ξεστόμισα το τρανταχτό μου επιχείρημα βάζοντας λίγο ακόμα κραγιόν.\nΤελικά, η μικρούλα μου τα πήγε άψογα, η παράσταση ήταν τόσο ωραία στημένη, τα σκηνικά, τα κοστούμια, η μουσική. Καλά, εγώ κοιτούσα μόνο το παιδί μου. Λιγάκι και τις φίλες της.\nΑλλά η καρδιά μου χτυπούσε δυνατά. Για το παιδάκι μου. Τι κι αν δεν της το μετέφερα τόσες μέρες; Είχα πιο πολύ άγχος από την ίδια. Να τα πάει καλά. Να το ευχαριστηθεί. Να το χαρεί.\nΚαι το χάρηκε!\nΣτα γενέθλια της ανιψιάς μου. Μαντέψτε το θέμα του πάρτυ;)\nΑν δεν έχετε την παραμικρή ιδέα για το έργο, να σας πω δυο λόγια:\nΈνα κοριτσάκι, η Αλίκη, κοιμάται και ονειρεύεται ότι ακολουθεί έναν Λαγό, που πάντα τρέχει και δεν προλαβαίνει, και πέφτει ξοπίσω του σε μια λαγότρυπα. Στο κυνήγι του Λαγού θα συναντήσει ένα σωρό φανταστικούς ήρωες (όπως τον Τρελοκαπελά που κάνει το κέφι του χωρίς να νοιάζεται για τους άλλους, την Βασίλισσα Ντάμα Κούπα που θέλει να πάρει το κεφάλι όλου του κόσμου, τα Τραπουλόχαρτα που την τρέμουν και άλλους πολλούς).\nΣτην πορεία αναγκάζεται να πιει ένα δηλητήριο για να γίνει μικρή και να χωρέσει κάπου, να φάει ένα μπισκότο για να γίνει μεγάλη, να ζήσει ένα σωρό περιπέτειες και αγωνίες, για να καταλάβει στο τέλος κάτι πολύ, πολύ σημαντικό:\nΌτι θέλει να είναι ο εαυτός της και τίποτε άλλο. Ούτε μικρότερη, ούτε μεγαλύτερη, για να\nαρέσει, για να "χωράει" στα θέλω των άλλων.\n"Θέλω να είμαι η Αλίκη" λέει στο τέλος αποφασιστικά.\nΚαι αυτό είναι το μήνυμα αυτού του θεότρελου έργου.\nΚαι αυτή είναι μια απόφαση ζωής σε αυτό τον θεότρελο κόσμο μας!\nΓια μένα και για την μικρή μου πρωταγωνίστρια.\nΠΡΙΝ ΒΓΕΙΤΕ ΑΠΟ ΤΗΝ ΛΑΓΟΤΡΥΠΑ ΤΟΥ ΠΟΣΤ:\nΑ. Αν δεν έχετε διαβάσει το βιβλίο του Lewis Carroll, σας προτείνω αυτή την υπέροχη έκδοση:\nΒ. Δείτε την ταινία του Tim Burton, με τον λατρεμένο Johhny Depp στο ρόλο του Τρελοκαπελά και την ακόμα πιο λατρεμένη Helena Bonham Carter ως Βασίλισσα Ντάμα Κούπα:\nΓ. Και τέλος, να σας πω ότι τον Lewis Carroll τον έλεγαν Charles Lutwidge Dodgson και ήταν Άγγλος συγγραφέας, μαθηματικός, φωτογράφος και κληρικός! Επίσης, ήταν και Υδροχόος, αν αυτό σας λέει κάτι ;)!\nΜια μέρα του Ιουλίου σε μια εκδρομή που έκανε με τον αιδεσιμώτατο Ρόμπινσον Ντάκγουορθ και τις τρεις κόρες του πρύτανη του κολεγίου του Christ Church, Λορίνα, Ήντιθ και Άλις Λίντελ, επινόησε και διηγήθηκε στα παιδιά μια ιστορία.\nΝαι, αυτή που αργότερα θα γινόταν η περίφημη "Αλίκη στη Χώρα των Θαυμάτων"!


MADE.SIGN / Για να είναι σχεδιαστής | Περιοδικό Κοινωνικής Σχεδιασμός\nMADE.SIGN / Για να είναι σχεδιαστής Έχει αλλάξει: 2011-05-05 di Βενέδικτος Λουλούδια\nΤο έργο αποτελείται από επτά βράδια, μία φορά το μήνα, ξεκινώντας από την Πέμπτη 12 Μαΐου 2011 από τις 19.30 έως τις 22.30 μ.μ. Ο χώρος που θα φιλοξενήσει την εκδήλωση θα είναι το "Appartamento Lago" στη Via Brera 30 στο Μιλάνο.\nΚάθε βράδυ θα έχει ένα θέμα, που λαμβάνονται από τα επτά σύμβολα του ιταλικού design, ένα για το βράδυ. Η πρόθεση είναι να δημιουργηθεί μια σαφής αντίθεση ανάμεσα στο παρελθόν και το παρόν σιωπούν για εκείνους που είναι τα σύμβολα του Made in Italy και πρόκειται να ενισχύσει τα σχέδια των νέων ιταλών σχεδιαστών και περισσότερο.\nΔώστε χώρου και ορατότητας σε όσους θέλουν να ασχοληθούν είναι κεντρικής σημασίας για την MADE.SIGN φιλοσοφία, πάντα έτοιμοι να δημιουργήσουν νέες συνεργασίες μέσω της στήριξης όσον αφορά τη σύνθεση και την παροχή ενός χώρου για την εγκατάσταση πολυμέσων και μουσικά έργα.\nετικέτες: επίπεδη λίμνηmade.signΜιλάνο


Μακρή "τα φροντιστήρια δεν τα έκλεισε το Υπουργείο Παιδείας τα έκλεισαν οι ειδικοί. Στην ώρα τους οι Πανελλαδικές" - porto-rafti\nΑρχική Επικαιρότητα Μακρή “τα φροντιστήρια δεν τα έκλεισε το Υπουργείο Παιδείας τα έκλεισαν οι...\nΜακρή “τα φροντιστήρια δεν τα έκλεισε το Υπουργείο Παιδείας τα έκλεισαν οι ειδικοί. Στην ώρα τους οι Πανελλαδικές”\nΤην παράταση του σχολικού έτους εξετάζει το υπουργείο Παιδείας, όπως αποκάλυψε ο υφυπουργός Παιδείας, Ζέττα Μακρή μιλώντας στο MEGA.\n«Έχει πέσει στο τραπέζι το σενάριο για παράταση της σχολικής χρονιάς. Εξετάζεται», δήλωσε χαρακτηριστικά, επισημαίνοντας ότι θα είναι μικρότερη από ένα μήνα. «Και αν γίνει δεν θα γίνει γιατί δεν έχει καλυφθεί η ύλη, αλλά γιατί πρέπει τα παιδιά για κοινωνικούς και ψυχολογικούς λόγους να ξαναέρθουν στα σχολεία», πρόσθεσε.\nΣχετικά με το πότε θα ξανανοίξουν στα σχολεία, τόνισε ότι «κάθε εβδομάδα συζητείται από τους ειδικούς το θέμα της επαναλειτουργίας των σχολείων. Όταν έχουμε την εισήγησή τους θα πάρουμε την πολιτική απόφαση. Θέλουμε τα σχολεία να λειτουργήσουν δια ζώσης, όταν οι ειδικοί ανάψουν το πράσινο φως».\nΣτο μεταξύ, αναφέρθηκε και στο γεγονός ότι τα φροντιστήρια παραμένουν κλειστά, γεγονός που όπως είπε δεν οφείλεται στο υπουργείο.\n«Δεν το έχουμε ξεχάσει το άνοιγμα των φροντιστηρίων. Απλώς οι ειδικοί θεωρούν ότι επειδή εκεί δεν είναι μια συγκεκριμένη ομάδα μαθητών, δεν μπορούμε για λόγους συγχρωτισμού και μετάδοσης ασθένειας, να επιτρέψουμε το άνοιγμα. Δεν είναι αυθαίρετη απόφαση του υπουργείου. Είναι απόφαση που επιβάλλεται, υποδεικνύεται και συμβαδίζει με τις οδηγίες των ειδικών», συμπλήρωσε.\nΔΙΑΒΑΣΤΕ ΕΠΙΣΗΣ Τέσσερις αλλαγές στους λογαριασμούς ρεύματος από τους επόμενους λογαριασμούς\nΣχετικά με τις Πανελλήνιες, η κ. Μακρή επισήμανε ότι στόχος του υπουργείου Παιδείας είναι να γίνουν στην ώρα τους, υπενθυμίζοντας ότι από τον Ιανουάριο μειώθηκε κατά 30% η ύλη.\nΠροηγούμενο άρθροΗ πίεση στο ΕΣΥ “φέρνει” παράταση του lockdown. Σχέδιο για σταδιακή άρση μέτρων έως το Πάσχα\nΕπόμενο άρθροΣυγγενείς θυμάτων τρομοκρατίας προς Κουφοντίνα “βρες το δίκιο σου στα δικαστήρια”. Καρφιά προς Τσίπρα


Αινιγματα Της Ιστοριας Τομος 5 - Ιστορικα (BKS.0725201)\nΑρχική > Βιβλία > Ιστορία > ΑΙΝΙΓΜΑΤΑ ΤΗΣ ΙΣΤΟΡΙΑΣ ΤΟΜΟΣ 5\nΑΙΝΙΓΜΑΤΑ ΤΗΣ ΙΣΤΟΡΙΑΣ ΤΟΜΟΣ 5\nΗ ιστορία δεν έχει πάντα όλες τις απαντήσεις. Είναι γεμάτη αναπάντητα ερωτήματα, μυστήρια και αινίγματα. Οι μελετητές προσπαθούν για χρόνια να κατανοήσουν τις άγνωστες πλευρές της, καταλήγοντας πολλές φορές σε αντικρουόμενες μεταξύ τους θεωρίες. Προσπαθώντας να μάθουμε τι πραγματικά συνέβη σε μερικά από τα πιο παράξενα και μυστηριώδη θέματα της ελληνικής αλλά και της παγκόσμιας ιστορίας, ερευνήσαμε διεξοδικά την ιστορία και αναζητήσαμε απαντήσεις σε πολλά αινίγματα που ακόμα και σήμερα διχάζουν τους ιστορικούς.\nΠοια είναι η ετυμολογία του γεωγραφικού όρου «Κυκλάδες»; Υπήρξε πράγματι επαφή μεταξύ των Σουαχίλι και των Βυζαντινών τον 7ο αιώνα μ.Χ.; Ο μάγος Μέρλιν αποτελεί μόνο έναν γοητευτικό θρύλο ή πρόκειται για υπαρκτό πρόσωπο; Ποιός ήταν ο πραγματικός συγγραφέας των έργων του Σαίξπηρ; Υπάρχουν πράγματι οι Λυκάνθρωποι; Ο θάνατος του Γεωργίου Καραϊσκάκη αποτελεί ατύχημα ή προσχεδιασμένη δολοφονία; Ποιοι κρύβονται πίσω από τη δολοφονία του Λίνκολν; Ποιο μυστήριο περιβάλλει την Ιερή Λόγχη του Χριστιανισμού; Κάτω από ποιες συνθήκες εξαφανίστηκε το 1944 ο διάσημος διευθυντής ορχήστρας Γκλεν Μίλλερ; Τα στίγματα αποτελούν θεϊκό σημάδι ή απάτη;\nΑΙΝΙΓΜΑΤΑ ΤΗΣ ΙΣΤΟΡΙΑΣ ΤΟΜΟΣ 5 (BKS.0725201)\nΑΙΝΙΓΜΑΤΑ ΤΗΣ ΙΣΤΟΡΙΑΣ ΤΟΜΟΣ 5 BKS.0725201 ΣΥΛΛΟΓΙΚΟ ΕΡΓΟ ΣΥΛΛΟΓΙΚΟ ΕΡΓΟ ΙΣΤΟΡΙΚΑ ΑΙΝΙΓΜΑΤΑ ΤΗΣ ΙΣΤΟΡΙΑΣ ΤΟΜΟΣ 5


Κακόβατος: Ζημιές από ανεμοστρόβιλο - Ξεριζώθηκαν δέντρα και κολώνες της ΔΕΗ (photos & video) - Ηλεία Live! Όλες οι ειδήσεις και τα νέα της Ηλείας και της Ελλάδας\nLIVE 30/06/2022 | 06:49\nΚακόβατος: Ζημιές από ανεμοστρόβιλο - Ξεριζώθηκαν δέντρα και κολώνες της ΔΕΗ (photos & video)\nΕικόνες καταστροφής άφησε πίσω του ο ανεμοστρόβιλος που έπληξε νωρίς το απόγευμα της Κυριακής την περιοχή του Κακοβάτου και όχι μόνο. Εστιάζοντας στο παραλιακό τουριστικό χωριό του δήμου Ζαχάρως για ακόμα μια φορά βρέθηκε στο επίκεντρο της κακοκαιρίας.\nΜετά τις περσινές πλημμύρες ήρθαν οι θυελλώδεις άνεμοι να σαρώσουν τα πάντα στο πέρασμά τους και να προκαλέσουν ζημιές. Κολώνες της ΔΕΗ παρασύρθηκαν, δέντρα ξεριζώθηκαν, προβλήματα υπάρχουν σε κατοικίες με στέγες που υπέστησαν ζημιές. Οι κάτοικοι με την αρωγή της τοπικής αυτοδιοίκησης δίνουν τον αγώνα τους για να αποκαταστήσουν ότι μπορούν καθώς η κακοκαιρία “Αθηνά” συνεχίζει να πλήττει την περιοχή. Μια περιοχή που όμως έχει παρελθόν με τους ανεμοστρόβιλους και τα έντονα καιρικά φαινόμενα.\nΔυνάμεις της Πυροσβεστικής Υπηρεσίας, της Αστυνομίας, συνεργεία της ΔΕΔΔΗΕ και της Πολιτικής Προστασίας του δήμου Ζαχάρως κινητοποιήθηκαν στην περιοχή, προκειμένου να βοηθήσουν τους πολίτες, με κοπές δέντρων, απομάκρυνση καλωδίων και ρύθμιση της κυκλοφορίας στα επίμαχα σημεία.\nΟ αντιπεριφερειάρχης Πολιτισμού και Τουρισμού, Νίκος Κοροβέσης, που ζει και δραστηριοποιείται επαγγελματικά στην περιοχή, μιλώντας στο ilialive.gr σημείωσε ότι “… είναι δύσκολη η σημερινή (σ.σ. χθεσινή) μέρα για τον Κακόβατο και την ευρύτερη περιοχή της Ζαχάρως. Πέρασε ένας ανεμοστρόβιλος γύρω στις πεντέμισι ώρα το απόγευμα, εκτεταμένες ζημιές σε κολώνες της Δ.Ε.Η., σε σπίτια, σε κεραμοσκεπές, το ρεύμα θα καθυστερήσει να έρθει γιατί έπεσαν κολώνες πάνω σε σπίτια. Υπάρχει πρόβλημα, η κινητοποίηση της πυροσβεστικής ήταν άμεση όσο και της Δ.Ε.Η. και του δήμου και οφείλουμε να τους ευχαριστήσουμε γιατί σε αυτή την δύσκολη στιγμή ήταν δίπλα μας. Ελπίζουμε τις επόμενες ώρες να αποκατασταθούν πλήρως οι όποιες ζημιές και καταστροφές έχουν γίνει. Είχαμε και παλαιότερα ανάλογες καταστροφές από ανεμοστρόβιλους, θα μάθουμε να ζούμε και με αυτά, φαίνεται η κλιματική αλλαγή, η αλλαγή των καιρικών συνθηκών και νομίζω ότι θα πρέπει να είμαστε πολύ προσεκτικοί από εδώ και πέρα” τόνισε.\nΟ αντιδήμαρχος Πολιτικής Προστασίας του δήμου Ζαχάρως, Φώτης Καλογερόπουλος, δήλωσε στο ilialive.gr ότι “… ήταν ένας ανεμοστρόβιλος μαζί με μπουρίνι, κράτησε 5 λεπτά όχι παραπάνω αλλά έκανε ζημιές, στον Κακόβατο, έσπασε δύο κολώνες της Δ.Ε.Η., έφυγε ένα δέντρο, πολλές τέντες έχουνε φύγει από τα σπίτια και με το πρώτο φως της ημέρας θα καταγράψουμε και τις υπόλοιπες ζημιές. Μέχρι τώρα μας έχουν πάρει πολλά τηλέφωνα, έχουν σπάσει πάρα πολλά δέντρα σε χωριά όπως είναι το Μπισκίνι, η Ζαχάρω και ο Κακόβατος. Εκεί έχουμε ιδιαίτερο πρόβλημα. Ήρθε η πυροσβεστική υπηρεσία, ήρθε η ΔΕΗ εδώ, μέχρι τώρα τα έχουμε λύσει όλα και η συνέχεια θα δοθεί το πρωί”…


TOP: 5 hot κινέζικα smartphones κάτω από $100! (Δεκ. 2019)\nJimmy Gr — 15 Δεκεμβρίου 2019\nΚαλώς ήρθατε και πάλι στο μηνιαίο μας ραντεβού με τα κορυφαία προσιτά οικονομικά κινέζικα smartphones που μπορείτε να αγοράσετε. Φτάσαμε στον τελευταίο μήνα του έτους, τον Δεκέμβριο, ο οποίος είναι και ο μήνας των Χριστουγέννων, οπότε θα μπορείτε επίσης να χρησιμοποιήσετε τη λίστα μας με τα Top 5 κινέζικα smartphones για να επιλέξετε κάποια από αυτά και να τα χαρίσετε σε φίλους και αγαπημένους!\nΠαρόλο που είναι ένα από τα παλαιότερα τηλέφωνα στη λίστα μας, το Redmi 7 εξακολουθεί να είναι μια από τις καλύτερες επιλογές που μπορείτε να βρείτε με λιγότερα από $ 100. Το τηλέφωνο έρχεται με αρκετά συναρπαστικά χαρακτηριστικά για την τιμή του όπως η υψηλής ποιότητας οθόνη 6,26 ιντσών με ανάλυση HD+, Corning Gorilla Glass 5 επίστρωση και εγκοπή τύπου σταγόνας στην κορυφή.\nΤα πιο ενδιαφέροντα χαρακτηριστικά όμως, βρίσκονται στο εσωτερικό του, όπου έχουμε έναν αρκετά καλό Snapdragon 632 οκταπύρηνο επεξεργαστή, σε συνδυασμό με τουλάχιστον 2GB RAM και 16GB εσωτερική μνήμη αποθήκευσης, επεκτάσιμη μέσω microSD.\nΣτο τομέα της φωτογράφισης έχουμε διπλή οπίσθια κάμερα με έναν κύριο φακό 12MP και έναν δευτερεύοντα 2MP για να τραβάμε φωτογραφίες με εφέ bokeh. Εν τω μεταξύ, στο μπροστινό μέρος έχουμε μια selfie κάμερα ανάλυσης 8MP. Τέλος, το Redmi 7 τροφοδοτείται από μια μεγάλη μπαταρία φορτίου 4.000 mAh και τρέχει MIUI 10 με βάση το Android 9.\n2. Redmi 8A\nΑν θέλετε ένα πιο καινούργιο τηλέφωνο της Xiaomi από το παραπάνω σε αυτή τη κατηγορία τιμής προτείνουμε το πιο πρόσφατο Redmi 8A. Η τελευταία entry-level συσκευή της εταιρείας έρχεται με μια μεγάλη HD οθόνη 6,22 ιντσών και τροφοδοτείται από τον εξαιρετικά αποδοτικό επεξεργαστή Snapdragon 439.\nΤο Redmi 8A 2GB+32GB είναι διαθέσιμο με το κουπόνι: BGMC8A στα 82€ με Priority Direct Mail για να μην έχετε τελωνείο. Το Shipping Insurance είναι προαιρετικό.\nΣτον τομέα της φωτογραφικής μηχανής βρίσκουμε μια μονή αλλά καλή οπίσθια κάμερα, ανάλυσης 12MP, με αισθητήρα Sony IMX 363, διαφράγματος f/1.8. Εν τω μεταξύ, στο μπροστινό μέρος φέρει μια selfie κάμερα, ανάλυσης 8MP.\nΑλλά το καλύτερο χαρακτηριστικό του τηλεφώνου είναι η αυτονομία. Το Redmi 8A έρχεται πράγματι με μια τεράστια μπαταρία χωρητικότητας 5.000 mAh. Αυτή, σε συνδυασμό με την αποδοτική CPU θα σας δώσει τη δυνατότητα να το χρησιμοποιείτε για 2 ή περισσότερες ημέρες με μια μόνο φόρτιση.\n3. Vivo U3X\nΜε την τιμή του να κυμαίνεται γύρω από το όριο των $ 100, το Vivo U3x είναι ένα από τα καλύτερα – αν όχι το καλύτερο – smartphone που μπορεί να αγοράσει κάποιος σε αυτό το εύρος τιμής. Το τηλέφωνο συσκευάζει το ισχυρό Qualcomm Snapdragon 665 SoC μαζί με 3GB RAM και 32GB μνήμη αποθήκευσης (επεκτάσιμη μέσω micro SD).\nΣτη συνέχεια, θα βρούμε μια μεγάλη οθόνη 6,53 ιντσών με ανάλυση HD+ και τριπλή πίσω κάμερα. Σε αυτή περιλαμβάνονται ένας κύριος αισθητήρας 13MP, ένας δευτερεύοντας φακός Ultra wide 8MP και ένας αισθητήρας βάθους των 2MP. Για τις selfies, έχουμε μια μονή εμπρόσθια κάμερα με φακό ανάλυσης 8MP.\nΤο Vivo U3x έρχεται επίσης με μια μεγάλη μπαταρία χωρητικότητας 5.000 mAh και υποστήριξη για γρήγορη φόρτιση στα 18W, ενώ τρέχει εγγενώς Funtouch 9.1 βασισμένο σε Android 9.\nΔιαβάστε επίσης: Realme: ανακοίνωσε τα Narzo 50 5G/50 Pro 5G\nΆλλη μια νέα πρόταση που μπαίνει στο Top μας, είναι το Huawei Honor Play 3e, μια πολύ καλή συσκευή που κυκλοφορεί σε όλο τον κόσμο για λιγότερα από $ 100. Το τηλέφωνο έρχεται με οθόνη 5,71 ιντσών και τροφοδοτείται από ένα MediaTek Helio P22 SoC, 2GB RAM και 32GB επεκτάσιμη μνήμη αποθήκευσης.\nΤο smartphone διαθέτει επίσης μια μονή κύρια οπίσθια κάμερα με ανάλυση 13MP και μεγάλο άνοιγμα διαφράγματος f/1.8. Εν τω μεταξύ, στο εμπρόσθιο μέρος θα βρούμε μια ανάλυσης 5MP selfie κάμερα.\nΤο entry-level smartphone της Honor παίρνει ενέργεια από μια μπαταρία χωρητικότητας 3.020 mAh και τρέχει EMUI με βάση το Android 9.\n5. ZTE Blade A7\nΤέλος, με τιμή γύρω στα 100 δολάρια το ZTE Blade A7 είναι σίγουρα μια αρκετά καλή επιλογή να εξετάσει κάποιος με το ισχυρό MediaTek Helio P60 SoC που το τροφοδοτεί. Το smartphone διαθέτει οθόνη 6,09 ιντσών, ανάλυσης HD+ (720 x 1560p) και αναλογίας διαστάσεων 19,5:9.\nΤο τηλέφωνο της ZTE έρχεται με μονή οπίσθια κάμερα ανάλυσης 16MP και διαφράγματος f/1,8. Στο μπροστινό μέρος βρίσκουμε μια selfie κάμερα ανάλυσης 8MP. Τέλος, το ZTE Blade A7 τροφοδοτείται από μια μπαταρία φορτίου 3.200 mAh και τρέχει Android 9.0 Pie.\nΑυτή είναι η λίστα με τα πιο hot κινέζικα smartphones με τιμή κάτω από $ 100 για τον Δεκέμβριο του 2019. Ελπίζουμε να βρήκατε το επόμενο οικονομικό σας smartphone μεταξύ των επιλογών μας. Εάν πάλι δεν το βρήκατε και θέλετε να προτείνετε κάποιες άλλες συσκευές, παρακαλούμε να μας ενημερώσετε εμάς και τους αναγνώστες μας στην ενότητα των σχολίων παρακάτω!\nTags: honor play 3eredmi 7Redmi 8Atoptop 5under 100€vivo u3xΖΤΕ Blade Α7κινέζικα smartphones\nNext post Samsung: "τρέχει" με 75% στην αγορά των 5G κινητών\nPrevious post Redmi K30: επίσημες απαντήσεις για την κιτρινίλα στις οπές της οθόνης\nCynaegeirus, 19 Απριλίου 2021


# εκταμιευση δοσης\nΣτις 20 Αυγούστου η Ελλάδα βγαίνει από τα μνημόνια - κι αυτό πιστώνεται στην κυβέρνηση Τσίπρα, όσο κι αν θέλουν να το μηδενίσουν η Νέα Δημοκρατία και το ΠΑΣΟΚ, επισημαίνει ο Δημήτρης Παπαδημούλης.\nESM: Εγκρίθηκε «επί της αρχής» η καταβολή της δόσης των 15 δισ. ευρώ\nΟ ESM ενέκρινε σήμερα επί της αρχής την εκταμίευση της δόσης των 15 δισ. ευρώ προς την Ελλάδα, επιφυλασσόμενος, ωστόσο, για το «πράσινο φως» από τη γερμανική Βουλή.\nΕκταμιεύθηκε από τον Ευρωπαϊκό Μηχανισμό Σταθερότητας (ESM) η δόση του 1 δισ. ευρώ προς την Ελλάδα, η οποία εγκρίθηκε την Πέμπτη από το Συμβούλιο των Διευθυντών του.\nESM: Την Πέμπτη η συνεδρίαση για την εκταμίευση της υποδόσης\nΟ Ευρωπαϊκός Μηχανισμός Σταθερότητας (ESM) ολοκλήρωσε την Τετάρτη την εκταμίευση της πρώτης υποδόσης των 5.7 δισ. ευρώ στην Ελλάδα.\nΣεντένο: "Ναι" στην εκταμίευση της δόσης, τον Απρίλιο η συζήτηση για το χρέος\nΟι υπουργοί Οικονομικών της Ευρωζώνης, στη συνεδρίαση του Eurogroup, τη Δευτέρα, αναμένεται να εγκρίνουν την εκταμίευση της δόσης προς την Αθήνα.


Ηλεία: "Κλείδωσε" το ψηφοδέλτιο της ΝΔ - Εκτός Λιατσής, Καστρινός, Βλαγκούλης - Ηλεία Live!\n"Κλειδωμένο" φαίνεται πως είναι το ψηφοδέλτιο της Νέας Δημοκρατίας στο νομό.\nΤον βουλευτή Κώστα Τζαβάρα ήταν αναμενόμενο πως θα πλαισιώσουν οι πρώην βουλευτές Διονυσία Αυγερινοπούλου και Γιώργος Κοντογιάννης και μαζί με αυτούς το ζητούμενο ήταν τέσσερα ακόμα πρόσωπα, δύο άντρες και δύο γυναίκες.\nΜαζί με τον πρόεδρο του ΔΣ Ήλιδας και δικηγόρο Ανδρέα Νικολακόπουλο, στο ψηφοδέλτιο εντάσσεται ο τ. Γενικός Διευθυντής του ΕΤΕΑΕΠ Νίκος Καλάκος.\nΣτο χώρο των γυναικών που απαιτούνταν συνολικά τρεις υποψήφιες. Η ηγεσία της Ν.Δ. σύμφωνα με πληροφορίες έχει επιλέξει την Ντένη (Ευγενία) Νικολοπούλου από τον Πύργο, κόρη του δημοσιογράφου - συγγραφέα και εκδότη του "Παρατηρητή" Γιάννη Νικολόπουλου και η εκπαιδευτικός M.Ed. από την Αμαλιάδα Αριστέα Παπαδοπούλου.\nΗλεία, Νέα Δημοκρατία, Ψηφοδέλτιο


Γυροπεταλιές - Bicycle group: Να αγοράσω ένα ακριβό ποδήλατο;\nΝα αγοράσω ένα ακριβό ποδήλατο;\nΥπάρχουν πολλά ποδήλατα στην αγορά, με διαφορετική τεχνολογία ώστε να εξυπηρετούν τις ανάγκες όλων των χρηστών.\nΠοδήλατα με ηλεκτρική υποβοήθηση, σπαστά ποδήλατα, κλασσικά ποδήλατα πόλης κ.α.\nΤο βασικότερο κριτήριο της αγοράς ενός ποδηλάτου πρέπει να είναι η ασφάλεια και οι ανάγκες του χρήστη που θα εξυπηρετήσει και όχι η τιμή, καθώς η μεγάλη γκάμα ποδηλάτων που υπάρχει διαθέσιμη στην αγορά, απευθύνεται σε όλες τις τσέπες\nΣυμβουλευτείτε τους ειδικούς στο κατάστημα από το οποίο θα επιλέξετε να αγοράσετε το ποδήλατο σας, ώστε να καταλήξετε στην επιλογή που θα ταιριάζει όσο το δυνατό περισσότερο σε εσάς και τις απαιτήσεις σας.\nΤο πιο ευχάριστο είναι, πως ακόμη κι αν καταλήξετε στην αγορά ενός ακριβού ποδηλάτου, τα χρήματα αυτά θα τα εξοικονομήσετε αφήνοντας πίσω το κόστος μετακίνησης με τη μηχανή ή με το αυτοκίνητο και το κόστος συντήρησης αυτών.\nΗ ποδηλασία είναι η πιο αποτελεσματική μέθοδος μετακίνησης.\nΕάν το ποδήλατο είχε εφευρεθεί σήμερα, θα αποτελούσε τη μεγαλύτερη ανακάλυψη του 21ου αιώνα όσον αφορά τη μετακίνηση, και αυτό γιατί είναι φιλικό προς το περιβάλλον, τα οφέλη στην υγεία του χρήστη είναι εξαιρετικά, και δίνει τη δυνατότητα μετακίνησης με τη σχετικά λιγότερη κατανάλωση ενέργειας.\nΈνας ποδηλάτης μπορεί να διανύσει 10.000 χιλιόμετρα ξοδεύοντας ενέργεια ίση με αυτή που θα απέδιδε ένα λίτρο βενζίνης.\nΑναρτήθηκε στις 11:59


Εμφάνιση αναρτήσεων με ετικέτα ΓΕΩΣΤΡΑΤΗΓΙΚΑ. Εμφάνιση όλων των αναρτήσεων\nΕίναι ένα πολύ καλό να διερωτηθεί κανείς τί είναι αυτό που όλα τα προαναφερθέντα κράτη ακολουθούν μια πολιτική αντίθετη προς τα γεωστρατηγικά και γεωοικονομικά συμφέροντά μας, ακόμη και το Ισραήλ που το έπαιζε μέχρι τελευταία φίλος.\nΘα μπορούσε να πεί κανείς ότι είναι το πολύ το φυσικό αέριο που έχει η Ελλάδα. Μα από μόνη της η Ελλάδα δεν μπορεί να το βγάλει. Εκτός αυτού σε τέτοια βάθη λίγες είναι οι εταιρείες που μπορούν να το εξορύξουν. Για να βγάλει η Ελλάδα το φυσικό της αέριο και τα κέρδη να τα δώσει στους δανειστές της πρέπει να οριοθετήσει την ΑΟΖ της. Αυτό όμως δεν την αφήνουν η Αλβανία, η Τουρκία αλλά και η Κύπρος να το κάνει, αφού δεν την διευκολύνουν στην οριοθέτηση της.\nΥπάρχουν και μερικά σημαντικά θέματα τα οποία πρέπει να αναφερθούν, γιατί υποτίθεται ότι αφορούν κράτη με τα οποία η Ελλάδα έχει καλές σχέσεις.\n1. Υποτιθέμενη “συμμαχία” με Kύπρο: Τόσα χρόνια γιατί δεν έχει οριοθετηθεί το κομμάτι της Ελληνικής ΑΟΖ που είναι κοινό με τη Κύπρο; Aυτό μάλλον πρέπει να αποκλεισθεί να συμβεί μελλοντικά λόγω της ενοποίησης του νησιού.\n2. Υποτιθέμενη “συμμαχία” με Ισραήλ: To Iσραήλ με την απόφαση του να προχωρήσει σε οικονομική συμμαχία με τη Τουρκία (να περάσει τον αγωγό πετρελαίων του από τη Τουρκία), μέσα από συγγνώμες και σκυψίματα, ρίχνει κριθάρι στο μύλο του Ερντογάν, για να κινείται κατά της Ελλάδας και των συμφερόντων της. Τα αποτελέσματα αυτής της περίεργης σχέσης τα βλέπουμε στο Αιγαίο καθημερινά και τον τελευταίο καιρό είναι\nΕπί μισό και πλέον αιώνα, η χώρα μας παρέμεινε υπανάπτυκτη γιατί πάντα την κατάλληλη στιγμή κάτι την τράβαγε από το ποδάρι.\nΔεν μπορεί όμως, παρά τις τόσες συμπτώσεις, όλα αυτά τα κράτη να είναι συνεννοημένα να καταφάνε την Ελλάδα.\nΤη δουλειά αυτή την κάνουν οι δανειστές με την συμμαχία των εγχωρίων φίλων τους πολιτικών, δημοσιογράφων, αδελφάτων κλπ.\nΑυτοί που έχουν σε κάθε περίπτωση την ευθύνη για ότι συμβαίνει και ότι αναγκαστικά θα συμβεί είναι αυτοί που υπογράφουν συμφωνίες, οι πολιτικοί.\nΚαι αυτούς όμως κάποιοι στην Ελλάδα τους ανεβάζουν (ΜΜΕ, επιχειρηματίες, εργολάβοι, αδελφάτα και τραπεζικό σύστημα). Αυτό σημαίνει ότι κάποιοι στην Ελλάδα έρχονται σε συνεννόηση με κάποιους από έξω. Άρα μιλάμε για παγκόσμια διαπλοκή.\nΑλβανία, Ισραήλ, Κύπρος και Τουρκία όσο και να φαίνεται περίεργο δεν φαίνεται σε αυτή τη φάση να συμμετέχουν σε αυτό που συμβαίνει.\nΤο αν στο μέλλον επωφεληθούν από τη διάλυση της Ελλάδας και πρέπει να έχουν μια καλή σχέση μεταξύ τους είναι μια άλλη ιστορία. Υπενθυμίζουμε ότι το Ισραήλ πρόσφατα ανοίχτηκε και προς την Αλβανία.\nΤο αν θα τη γλυτώσουν οι εγχώριοι καντηλανάφτες από το κόλπο που θα κάνει χιλιάδες Έλληνες μετανάστες στην ΕΕ, αυτό εξαρτάται από το πού θα υπάρχουν στρατεύματα την εποχή που θα γίνει η ανάφλεξη.\nΑς δούμε και τι ακριβώς συμβαίνει αυτή τη περίοδο…\n1. Καμία μεταρρύθμιση δεν γίνεται σωστά και ολοκληρωμένα. Με το κόλπο των “ισοδυνάμων” από τη φορολογία εξαιρούνται εφοπλιστές αλλά και άλλοι μέσα από προνόμια και νόμους άγνωστους στο πολύ λαό.\n2. Το χειρότερο από όλα είναι ότι η παραγωγή της χώρας δεν έχει αυξηθεί. Αν γίνει κάτι στο Αιγαίο και δεν πατήσει τουρίστας η Ελλάδα θα ψοφήσει μαζί με τα κουνέλια της. Για το λόγο αυτό μιλάμε επί χρόνια για την ανάγκη συμμετρικής ανάπτυξης της οικονομίας και όχι μόνο για ανάπτυξη στη γεωργία, στη κτηνοτροφία και στο τουρισμό. Αυτές τις δραστηριότητες τις έχουν όλες οι χώρες του κόσμου, όπως και αρχαία μνημεία και ωραία μέρη αλλά και χλιδάτες και πολύ οργανωμένες ανέσεις.\n3. Η παιδεία και η έρευνα είναι σε λάθος δρόμο. Στην Ελλάδα δεν φτιάχνεται ούτε ασπιρίνη. Η δικαιοσύνη αργεί να βγάλει αποφάσεις. Όσοι πιάνονται είναι έξω με αναστολή!\nΗ αναξιοκρατία και η συγγενειοκρατεία είναι ο νόμος. Η πρόσφατη ιδέα για πληρωμή διδάκτρων στα δημόσια σχολεία θα οδηγήσει στη καταστροφή της δημόσιας παιδείας.\n4. H πτώση των συντάξεων και των μισθών σε επίπεδο κατώτερο της Βουλγαρίας θα συμβεί, γιατί ο δείκτης ανταγωνιστικότητας της Ελλάδας είναι πολύ πιο κάτω από αυτόν την Βουλγαρίας και της Αλβανίας. Η είσοδος μεταναστών και ο περιορισμός της μετακίνησής τους στην Ελλάδα τον μειώνει ακόμη περισσότερο.\nΟ μόνος τρόπος να διασωθεί η κατάσταση είναι οι μεταρρυθμίσεις να εφαρμοσθούν για όλους το ίδιο, οι μετανάστες να γίνουν δεκτοί σε πλούσια κράτη της ΕΕ, να αυξηθεί η παραγωγή και οι εξαγωγές της Ελλάδας και να αναλάβουν τα ηνία της χώρας πολιτικοί και όχι τσιλιμπιρδόνια και ηλεκτρικές παρκετέζες τρίτης διαλογής (μάπες).\nΟ μόνος τρόπος να κρατηθεί για λίγο η κατάσταση στο σημείο που είμαστε τώρα είναι το ξεπούλημα των πάντων και η διαπλάτυνση της κατανομής αποπληρωμής του χρέους στον αιώνα τον άπαντα. Και αυτό όμως θα κρατήσει για λίγο (αφού η Ελλάδα θα χρειασθεί και άλλα δάνεια για να μπορεί να διορίζει αενάως στο δημόσιο και για να υπάρξουν νέα κόκκινα δάνεια πιο φρέσκα) ενώ η χώρα δεν θα βγεί ποτέ από τα μνημόνια αν δεν υπάρξει κούρεμα του χρέους, όπως έκανε το ΔΝΤ κατά τους κανόνες του με όλα τα άλλα κράτη που είχε “πελάτες” εκτός (παρανόμως) από την Ελλάδα.\nΕνδιαφέρον έχει και η μυστικότητα με την οποία η κυβέρνηση θέλει να “μοιράζει” τα δημόσια έργα (βλέπετε εδώ). Αυτά η Κομισιόν δεν τα βλέπει; Tα βλέπει αλλά είναι ίδια πάστα…\nΤέσσερα χρόνια μετά τις πρώτες συνομιλίες ο ΤΑΠ θα ξεκινήσει μέσα στο '16\nΜάθαμε να τον λέμε ΤΑΡ (Ταπ δηλαδή και όχι Ταρ, ακούστηκε και έτσι). Ποιος είναι όμως ο ΤΑΠ ;\nΟ Trans Adriatic Pipeline, όπως λέγεται εξ ου και το αρκτικόλεξο είναι ένας αγωγός, ή αλλιώς είναι ο Διαδριατικός Αγωγός φυσικού αερίου. Θα ξεκινήσει από τους Κήπους στα σύνορα της Ελλάδας με την Τουρκία όπου θα διασυνδεθεί με τον αγωγό φυσικού αερίου Ανατολίας (TANAP).\nΑπό την ενημέρωση του υπουργού Περιβάλλοντος και Ενέργειας κ. Π. Σκουρλέτη, μετά την συνάντηση που είχε με αντιπροσωπεία της εταιρείας «Trans Adriatic Pipeline AG» στα μέσα Νοεμβρίου του 2015 (12/11/15), προκύπτει ότι:\n* Εδώ να θυμίσουμε οι συνομιλίες ξεκίνησαν στις 19 Δεκεμβρίου του 2012 και ότι υπήρχε ανταγωνισής του TAP και αυτός ήταν ο αγωγός Ναμπούκο, ο οποίος δεν θα περνούσε από την Ελλάδα, ενώ ο TAP σύμφωνα με τον σχεδιασμό ξεκινά από την Κομοτηνή και θα καταλήγει στην Ιταλία, μέσω Αλβανίας.\nΜέτοχοι του TAP\nΟι χώρες που έχουν συμμετοχή με τις αντίστοιχες εταιρίες τους είναι:\nAxpo (Ελβετία) με 42,5%\nΝορβηγική Statoil (42,5%) και\nΓερμανική E.ON Ruhrgas (15%).\nΤα τμήματα του αγωγού σε κάθε χώρα\nΕλλάδα,Το τμήμα του αγωγού που θα διασχίσει την Ελλάδα θα έχει μήκος περίπου 550 χλμ. Θα ξεκινάει από τους Κήπους κοντά στα ελληνοτουρκικά σύνορα, και θα επεκτείνεται μέχρι τα σύνορα της Ελλάδας με την Αλβανία, νοτιοδυτικά της Ιεροπηγής.\n* Περισσότερα από 100 αιτήματα για αλλαγή όδευσης του αγωγού από αντίστοιχες κοινότητες έχουν υποβληθεί στην Κοινοπραξία κατασκεθής του αγωγού.\nΑλβανία, Το τμήμα του αγωγού που θα διατρέχει την Αλβανία θα έχει μήκος περίπου 215 χλμ. Θα ξεκινά από τον δήμο της Βίγλιστα (Bilisht) στην περιφέρεια της Κορυτσάς (Korça), στα σύνορα με την Ελλάδα. Το σημείο προσαιγιάλωσης του TAP στην Αλβανία θα βρίσκεται 17 χλμ. βορειοδυτικά της πόλης Fier στην ξηρά, σε απόσταση περίπου 400 μέτρων από την ακτογραμμή. Το υποθαλάσσιο τμήμα του αγωγού που θα διασχίζει τα αλβανικά χωρικά ύδατα θα έχει μήκος περίπου 37 χλμ.\nΑδριατική Θάλασσα, Το τμήμα του TAP που θα διατρέχει τον βυθό της Αδριατικής Θάλασσας από τις αλβανικές μέχρι τις ιταλικές ακτές θα έχει μήκος περίπου 105 χλμ.\nΙταλία, Το σημείο προσαιγιάλωσης του TAP θα βρίσκεται στη Νότια Ιταλία, και συγκεκριμένα στον δήμο Melendugno της επαρχίας Lecce, κοντά στην περιοχή San Foca. Το υποθαλάσσιο τμήμα του αγωγού που θα διατρέχει τα ιταλικά χωρικά ύδατα θα έχει μήκος περίπου 25 χλμ., ενώ το χερσαίο τμήμα θα εκτείνεται σε μήκος περίπου 8 χλμ. Η συγκεκριμένη τοποθεσία επιλέχθηκε ύστερα από αξιολόγηση έντεκα εναλλακτικών διαδρομών του αγωγού ως η πλέον κατάλληλη από περιβαλλοντικής και κοινωνικής σκοπιάς, καθώς και από πλευράς ασφαλείας.\n* Οι ανωτέρω αριθμοί συνιστούν εκτιμήσεις και\nμπορεί να αλλάξουν κατά την εξέλιξη του έργου.\nΠούτιν, Η Ρωσία σταματά πλέον να παίζει...\nΟ Πούτιν απαιτεί σεβασμό προς τη χώρα του, την οποία τονίζει πως δεν θα αφήσει να γίνει έρμαιο της Παγκόσμιας Ελίτ…\nΜέχρι στιγμής ο ισχυρός άνδρας της Ρωσίας κρατούσε μια στάση αναμονής... κάποιες φορές και ακόμα και περιφρόνησης στα πονηρά χρηματοπιστωτικά παιγνίδια ισχύος των Δυτικών, ωστόσο τώρα αναφώνησε πως είναι έτοιμος για πόλεμο.\nΣε αυτή την τελευταία κίνηση του ο Vladimir Putin, στέλνει την τελική προειδοποίηση του, στην Ελίτ. Βλέπει τον Ομπάμα και τους Ευρωπαίους να κινούνται εναντίον του και πώς οι τραπεζίτες προσπαθούν να «αναλάβουν» τη Ρωσία.\nΑπομαγνητοφωνημένα τα βασικά σημεία της ομιλίας του:\n1. Η Ρωσία σταματά πλέον να παίζει και να συμμετάσχει στις διαπραγματεύσεις σαν απλός παρατηρητής. Η Ρωσία είναι έτοιμη για σοβαρές συνομιλίες και συμφωνίες, αν αυτές είναι ευνοϊκές για τη συλλογική ασφάλεια και βασίζονται στη δικαιοσύνη και λαμβάνουν υπόψη τα συμφέροντα της κάθε πλευράς.\n2. Όλα τα συστήματα παγκόσμιας συλλογικής ασφάλειας βρίσκονται τώρα σε ερείπια. Δεν υπάρχουν πλέον οποιεσδήποτε διεθνείς εγγυήσεις για την ασφάλεια σε όλα. Και η οντότητα που τους κατέστρεψε έχει ένα όνομα: Ηνωμένες Πολιτείες της Αμερικής.\n3. Οι οικοδόμοι της Νέας Παγκόσμιας Τάξης έχουν αποτύχει, έχοντας χτίσει ένα κάστρο στην άμμο. Στην περίπτωση που πάει να δημιουργηθεί μια νέα, η Ρωσία θα παίξει σημαντικό ρόλο…\n4. Η Ρωσία τάσσεται υπέρ μιας συντηρητικής προσέγγισης για την εισαγωγή καινοτομιών στην κοινωνική τάξη, αλλά δεν είναι αντίθετη με την έρευνα και τη συζήτηση αυτών. Θα πρέπει πρώτα να δούμε αν μπορούν να δικαιολογήσουν την παρουσία τους. Δεν είναι σωστό να επιβάλλεται το οτιδήποτε στον άνθρωπο.\n5. Η Ρωσία δεν έχει καμία πρόθεση να πάει για ψάρεμα στα θολά νερά που δημιουργούνται συνεχώς από την Αμερική, η οποία διευρύνει την «αυτοκρατορία του χάους», και δεν έχει κανένα συμφέρον στην οικοδόμηση μιας νέας.\n6. Η Ρωσία δεν θα επιχειρήσει να διαμορφώσει τον κόσμο στα πρότυπα της, αλλά δεν θα επιτρέψει σε κανέναν να διαμορφώσει την εικόνα της. Η Ρωσία δεν θα αποκλείσει τον εαυτό της από τον κόσμο, αλλά όποιος προσπαθεί να την αποκλείσει, να είναι σίγουρος ότι θα μας βρει μπροστά του.\n7. Η Ρωσία δεν επιθυμεί την εξάπλωση του χάους, δεν θέλει πόλεμο, και δεν έχει καμία πρόθεση να αρχίσει έναν. Ωστόσο, σήμερα η Ρωσία βλέπει το ξέσπασμα του παγκόσμιου πολέμου ως σχεδόν αναπόφευκτο, είναι προετοιμασμένη για αυτό, και συνεχίζει να προετοιμάζεται. Η Ρωσία δεν φοβάται τον πόλεμο.\n8. Η Ρωσία δεν προτίθεται να αναλάβει ενεργό ρόλο στην παρεμπόδιση όσων εξακολουθούν να προσπαθούν να κατασκευάσουν τη Νέα Τάξη Πραγμάτων, μέχρι οι προσπάθειές τους να αρχίσουν να προσκρούουν στα βασικά συμφέροντα της Ρωσίας. Θα προτιμούσαν η Ρωσία να στεκόταν και να τους έδινε τα κομμάτια της. Όποιος θέλει να σύρει τη Ρωσία σε αυτή τη διαδικασία θα διδαχθεί το αληθινό νόημα του πόνου.\n9. Ο κόσμος μας κινείται επικίνδυνα προς τον της Γ΄Παγκόσμιο Πόλεμο.\n10. Στις εξωτερική της, και, ακόμη περισσότερο, την εσωτερική πολιτική, η εξουσία της Ρωσίας δεν θα στηρίζεται στις ελίτ και τις αποφάσεις πίσω από κλειστές πόρτες, αλλά από τη βούληση του λαού.\n* Περισσότερες αποκαλύψεις από το Hellasforce\nΕτικέτες ΓΕΩΣΤΡΑΤΗΓΙΚΑ, ΣΥΝΕΝΤΕΥΞΕΙΣ


Συνάντηση του Προέδρου της Ένωσης Κεντρώων κ. Βασίλη Λεβέντη με την αποστολή της Επιτροπής Κατεχομένων Δήμων Κύπρου. -\nΣυνάντηση του Προέδρου της Ένωσης Κεντρώων κ. Βασίλη Λεβέντη με την αποστολή της Επιτροπής Κατεχομένων Δήμων Κύπρου.\nΠραγματοποιήθηκε χθες, Πέμπτη 12 Μαΐου 2016, στη Βουλή των Ελλήνων, συνάντηση του Προέδρου της Ένωσης Κεντρώων κ. Βασίλη Λεβέντη με την αποστολή της Επιτροπής Κατεχομένων Δήμων Κύπρου.\nΗ σύνθεση της αποστολής είχε ως εξής.\nΑλέξης Γαλανός, Δήμαρχος Αμμοχώστου, Πρόεδρος Επιτροπής\nΧαράλαμπος Πίττας, Δήμαρχος Μόρφου, Αντιπρόεδρος Επιτροπής\nΙωάννης Παπαϊωάννου, Δήμαρχος Καραβά\nΣάββας Σαββίδης, Δήμαρχος Ακανθούς\nΟι δήμαρχοι ενημέρωσαν τον Πρόεδρο της Ένωσης Κεντρώων για τη συνέχιση της κατάφωρης παραβίασης των ανθρωπίνων δικαιωμάτων στα κατεχόμενα, για την καταστροφή και σύλληση των ελληνικών και χριστιανικών μνημείων και γενικότερα της πολιτιστικής κληρονομιάς, για το συνεχόμενο εποικισμό που αλλοιώνει τη δημογραφία του νησιού.\nΟ Πρόεδρος της Ένωσης Κεντρώων εξέφρασε την θερμή υποστήριξή του στη δράση της Επιτροπής Κατεχομένων Κατεχομένων Δήμου Κύπρου. Η Ένωση Κεντρώων με όλες τις δυνάμεις της αγωνίζεται για μια δίκαιη λύση του Κυπριακού βάσει του κοινοτικού κεκτημένου σε ενιαίο κράτος με πλήρη κατοχύρωση των δικαιωμάτων των Τουρκοκυπρίων. Προϋποθέσεις επίλυσης είναι :\nη αποχώρηση και του τελευταίου Τούρκου στρατιώτη από την Κύπρο,\nο τερματισμός του εποικισμού των κατεχομένων και των πολιτογραφήσεων από το «ψευδοκράτος»,\nη αποχώρηση των εποίκων πλην εξαιρέσεων για αυστηρώς ανθρωπιστικούς λόγους\nη εξασφάλιση του δικαιώματος επιστροφής των προσφύγων\nη κατοχύρωση του δικαιώματος της περιουσίας του ιδιοκτήτη έναντι του χρήστη\nη αποκατάσταση από την Τουρκία όλων των ζημιών που έχει προξενήσει στο νησί και η αποζημίωση των θυμάτων της.\nPrevious PostPrevious Είναι κατ’εσάς «ελπιδοφόρο» να βρισκόμαστε μια ανάσα πριν το Grexit\nNext PostNext Β. Λεβέντης στην Ολομέλεια της Βουλής : 22-5-2016


Ναύπλιο: Ναυπλιακή επανάσταση - Όταν οι κόκκινες σημαίες ανέμισαν στο Ναύπλιο\nΝαυπλιακή επανάσταση - Όταν οι κόκκινες σημαίες ανέμισαν στο Ναύπλιο\nΤις πρωινές ώρες της 1ης Φεβρουαρίου 1862 ο στρατός κατεβαίνοντας από την Ακροναυπλία τραγουδούσε:\n"Χαίρε η πρώτη, χαίρε η πρώτη του μηνός Φεβρουαρίου,\nο Στρατός και οι Πολίται εις το σκότος το βαθύ\nεξανίστανται και τρέμουν αι επάλξεις του Ναυπλίου\nεις το σύνθημα Σκοτάδι, εις το σύνθημα Σπαθί"\nΤότε η Καλλιόπη Παπαλεξοπούλου άνοιξε την μπαλκονόπορτα και άπλωσε για σημαία ένα "ολοπόρφυρο πανί από ατλάζι". Αυτό διαδόθηκε και χρησιμοποιήθηκε ως επαναστατική σημαία.\nΜέσα σε λίγες ώρες όλο το Ανάπλι ήταν επαναστατημένο την επομένη ακολούθησαν πολλά χωριά της Ναυπλίας, το Άργος και τα χωριά της επαρχίας του. Το στασιαστικό κίνημα, που εκδηλώθηκε στο Ναύπλιο την 1η Φεβρουαρίου 1862 κατά του βασιλιά Όθωνα έμεινε στην ιστορία ως Ναυπλιακή Επανάσταση.\nΠαρά την αποτυχία του, έπαιξε καθοριστικό ρόλο στην έξωση του δυνάστη λίγους μήνες αργότερα. Η εξέγερση αυτή θα μείνει στην ιστορία ως «Ναυπλιακή Επανάσταση» ή «Ναυπλιακά».\nΗ εκδήλωση του κινήματος ορίσθηκε για τις 3 Φεβρουαρίου 1862 . Όμως, αποφασίστηκε η επίσπευσή του κατά δύο μέρες, επειδή κρίσιμα έγγραφα των επαναστατών βρέθηκαν στην κατοχή των αρχών. Έτσι, θα εκδηλωθεί τη νύχτα της 31ης Ιανουαρίου προς την 1η Φεβρουαρίου 1862 και γρήγορα θα λάβει μεγάλες διαστάσεις. Οι αρχές θα καταλυθούν και θα συσταθεί Προσωρινή Κυβερνητική Επιτροπή, ενώ στρατιωτικά σώματα θα αναπτυχθούν σε στρατηγικά σημεία της ευρύτερης περιοχής. Το δημοτικό συμβούλιο της πόλης θα ενωθεί με τους επαναστάτες και θα εκδώσει προκήρυξη προς τον λαό, στην οποία, ανάμεσα σε άλλα, αναφέρονταν τα βασικά αιτήματα της επαναστάσεως: «Κατάπτωσις του συστήματος, πιστώς υπηρετουμένου υπό της μέχρι τούδε κυβερνήσεως και αναγόρευσις νέου εγγυωμένου τας ελευθερίας του λαού…»\nΗ αποφασιστική μάχη, που έκρινε την τύχη της Ναυπλιακής Επανάστασης, δόθηκε την 1η Μαρτίου. Ο στρατηγός Χαν επιτέθηκε από τρία σημεία εναντίον της πόλης και μετά από πεισματώδη αγώνα έκαμψε την άμυνα των επαναστατών αργά το βράδυ. Οι μάχες στοίχισαν τη ζωή σε πολλούς Έλληνες και από τις δύο πλευρές. Ο αντισυνταγματάρχης Κορωναίος, που υπερασπιζόταν το Παλαμήδι, τραυματίσθηκε και συνελήφθη, όπως και ο Εμμανουήλ Παπαδάκης, αρχηγός των Κρητικών, που είχαν λάβει μέρος στις μάχες στο πλευρό των εξεγερμένων.Την επομένη ο στρατηγός Χαν ζήτησε την παράδοση των επαναστατών εντός 24 ωρών. Οι επαναστάτες διχάσθηκαν. Ο Μίχος, βλέποντας το μάταιο του αγώνα, ζήτησε να δοθεί γενική αμνηστία. Αντίθετα, ο Γρίβας μαζί με άλλους αξιωματικούς κλείσθηκαν στο Παλαμήδι αποφασισμένοι να πολεμήσουν μέχρι τέλους. Στις 16 Μαρτίου οι δύο πλευρές τα ξαναβρήκαν, έπειτα από δήλωση του Χαν ότι θα δοθεί μερική και όχι γενική αμνηστία και ετοιμάστηκαν για την ύστατη άμυνα. Οι μάχες ξανάρχισαν με σφοδρούς κανονιοβολισμούς εκατέρωθεν.\nΕτικέτες Η ιστορία του Ναυπλίου


Τσίπρας: Ή με τα Μνημόνια ως το 2040, ή χωρίς Μνημόνια με τον ΣΥΡΙΖΑ | TGA NEWS\nΔυσφορία στο ΠΑΣΟΚ από εμφάνιση Παπανδρέου με Κουβέλη\nGuardian: Μυθοπλασία η ανάκαμψη στην Ελλάδα\nΤσίπρας: Ή με τα Μνημόνια ως το 2040, ή χωρίς Μνημόνια με τον ΣΥΡΙΖΑ\nTGA Newsroom | 29/04/2014\nΑΘΗΝΑ | Εκκληση προς τους πολίτες να μην χάσουν τη μοναδική ευκαιρία με τις επικείμενες εκλογές και να δώσουν “μία και μόνη εντολή στη συγκυβέρνηση της υποτέλειας: Φύγετε!”, έκανε ο αρχηγός της αξιωματικής Αντιπολίτευσης και πρόεδρος του ΣΥΡΙΖΑ Αλέξης Τσίπρας, κατά την ομιλία του στην παρουσίαση του ευρωφηφοδελτίου του κόμματός του, στην Αθηναΐδα.\nΣυγκεκριμένα, ο κ. Τσίπρας που είναι και υποψήφιος του ΚΕΑ για την προεδρία της Κομισιόν, τόνισε πως “όλη η Ευρώπη γελάει με τα παραμύθια” της κυβέρνησης Σαμαρά, σχετικά με το τέλος των μνημονίων και την έξοδο στις αγορές και, την ίδια στιγμή, ζήτησε από τον ελληνικό λαό να βάλει τέλος στην “ακροδεξιά του Μαξίμου”.\n“Δώστε μια και μόνη εντολή στη συγκυβέρνηση της υποτέλειας: Φύγετε! Μια και μόνη εντολή προς τις νεοφιλελεύθερες δυνάμεις σε όλη την Ευρώπη. Φύγετε!”, τόνισε δίνοντας το μήνυμα των ευρωεκλογών της 25ης Μαΐου.\n“Τώρα είναι η μεγάλη ευκαιρία. Να ανατρέψουμε την πιο σκληρή, την πιο ταξική πολιτική που εφαρμόστηκε ποτέ σε ευρωπαϊκή χώρα. Να αλλάξουμε τους πολιτικούς συσχετισμούς στην Ελλάδα και στην Ευρώπη. Εμπρός λαέ, μην τους φοβηθείς, είναι το σύνθημά μας”, πρόσθεσε.\nΟ επικεφαλής του ΣΥΡΙΖΑ κάλεσε τον ελληνικό λαό να δώσει “στην Αριστερά τη δύναμη και η δυνατότητα για πρώτη φορά να δείξει πώς κατανοεί και σήμερα όπως και χθες τι σημαίνει αφοσίωση στην υπόθεση του λαού και της πατρίδας. Τι σημαίνει αρμονία λόγων και έργων. Τι σημαίνει εξουσία που δεν θέλει να αναπαράγει τον εαυτό της αλλά να παράγει περισσότερη δημοκρατία, και περισσότερη συμμετοχή για τον πολίτη. Τι σημαίνει διαπραγμάτευση με τους δανειστές, διεκδίκηση όσων μας ανήκουν, υπεράσπιση της κυριαρχίας και της ανεξαρτησίας της χώρας. Τι σημαίνει υπερήφανη εξωτερική πολιτική ειρήνης, που υπερασπίζεται το απαραβίαστο των συνόρων και αντιστέκεται σε οποιαδήποτε αλλαγή του status στη βαλκανική. Τι σημαίνει ισονομία, ισοπολιτεία, αντίθεση σε κάθε μορφή αλυτρωτισμού”.\nΣας μεταφέρω μήνυμα αισιοδοξίας, μήνυμα νίκης, μήνυμα αλληλεγγύης από την άλλη γωνιά της Ευρώπης. Από το Πόρτο της Πορτογαλίας, από τη Κομποστέλα της Γαλικίας, αλλά και από τη Πράγα της Τσεχίας. Όλη η Ευρώπη μιλά για τον ΣΥΡΙΖΑ. Όλη η Ευρώπη περιμένει από το ΣΥΡΙΖΑ να κάνει τη μεγάλη ανατροπή στην Ελλάδα και να ανάψει τη σπίθα της αλλαγής σε όλη την Ευρώπη. Μια Ευρώπη που βρίσκεται σε κρίσιμο σταυροδρόμι.\nΗ Ενωμένη Ευρώπη βρίσκεται στην πιο κρίσιμη καμπή της ιστορίας της. Χτίζονται τείχη τα οποία αποκλείουν εκατομμύρια ανθρώπους όχι μόνο από τα οφέλη της προόδου, αλλά και από τα στοιχειώδη για μια ανθρώπινη ζωή. Το απαρτχάιντ του σκότους και του χρήματος διαχωρίζει το νότο από το βορρά και διαιρεί τους ανθρώπους. Η Ένωση που ξεκίνησε ως κοινότητα ισότιμων κρατών εξελίσσεται μπροστά στα μάτια μας σε ένωση ιδιοκτητών της Ευρώπης από τη μια και υποτακτικών από την άλλη. Χαρακτηριστικό το πιο πρόσφατο παράδειγμα: Η κυρία Μέρκελ και ο κύριος Σόιμπλε υποδεικνύουν απροσχημάτιστα στους Έλληνες τι να ψηφίσουν στις ευρωεκλογές. Πιο επιτακτικά μάλιστα απ’ ότι το κάνουν στη Σαξονία, ή στη Βαυαρία. Γιατί έμμεσα ή άμεσα απειλούν τους Έλληνες με σκληρές τιμωρίες αν δεν στηρίξουν τον κύριο Σαμαρά και την ακροδεξιά ομάδα του Μαξίμου. Αυτή η Ευρώπη του διχασμού, αλλά και της φτώχειας, της ανεργίας, της κοινωνικής περιθωριοποίησης, δεν έχει σχέση με τη δική μας Ευρώπη.\nΗ δική μας Ευρώπη είναι η Ευρώπη των λαών και της αλληλεγγύης. Αυτήν την Ευρώπη. Την Ευρώπη της κας Μέρκελ και των τραπεζιτών, εμείς θα την αλλάξουμε. Με τη ψήφο και με τους αγώνες μας. Αν αυτή η Ευρώπη, κι αυτή η Ελλάδα, αρέσουν σε κάποιους, τότε ας πειθαρχήσουν στις γερμανικές εντολές. Ας στηρίξουν κι ας ψηφίσουν εκείνους που και με επίσημη γερμανική βούλα αναδείχτηκαν οι καλύτεροι εν Ελλάδι αντιπρόσωποι των γερμανικών συμφερόντων, των συμφερόντων του χρηματοπιστωτικού κεφαλαίου.\nΕμείς πάντως δεν έχουμε τέτοιο σκοπό. Και δεν είχαμε ποτέ. Στην διακήρυξή μας για τις ευρωεκλογές του 2009, θυμάμαι, περιγράψαμε λέξη προς λέξη το σχέδιο των αγορών και της συντηρητικής ευρωπαϊκής νομενκλατούρας, που οδήγησε στην τεράστια οικονομική κρίση. Που εξελίχθηκε σε μια πρωτοφανή στην αγριότητά της, επέλαση εναντίον όσων κατέκτησαν οι Ευρωπαίοι εργαζόμενοι και οι ευρωπαϊκοί λαοί με αγώνες και θυσίες. Τότε είπαμε: αυτή δεν είναι η Ευρώπη που οραματιζόμαστε. Είπαμε: «Δεν μοιραστήκαμε τα κέρδη σας-δεν θα πληρώσουμε την κρίση σας!» Ζητήσαμε μαζί με τις δυνάμεις της Ευρωπαϊκής Αριστεράς και την ευρωομάδα μας «Να αλλάξουμε το τοπίο!»\nΚαι όλο το χρονικό διάστημα από τότε, όταν άλλοι συμμετείχαν σε ανακτοβούλια καταστροφής και προσυπέγραφαν μνημόνια ισοπέδωσης, εμείς αντιπαλεύαμε με όλες μας τις δυνάμεις αυτή την πολιτική.\nΑυτή είναι η αλήθεια. Και μ’ αυτή την αλήθεια στεκόμαστε σήμερα μπροστά σε κάθε πολίτη, άντρα και γυναίκα, αυτής της χώρας. Στεκόμαστε μπροστά σε κάθε πολίτη της Ευρώπης. Και λέμε. Δεν πάει άλλο. Η Ευρώπη της κυρίας Μέρκελ δεν είναι η δική μας Ευρώπη.\nΗ Ευρώπη ή θα κάνει ένα άλμα προς το φως, προς τη δημοκρατία και τα δικαιώματα του κόσμου της εργασίας, ή θα την καταπιεί ο σκοτεινός μεσαίωνας στον οποίο την οδηγούν. Γι’ αυτό και επείγει να απαντήσουμε και να αντεπιτεθούμε. Να μετατρέψουμε αυτές τις ευρωεκλογές στην αρχή μιας νέας πορείας για την Ελλάδα και την Ευρώπη. Μπορούμε; Ναι, μπορούμε!\nΠεριοδεύοντας στον ευρωπαϊκό νότο, στην Ισπανία, την Ιταλία, την Πορτογαλία, αλλά και σε χώρες του βορά, διαπίστωσα ότι οι δυνάμεις του διαφωτισμού, της δημοκρατίας, του ριζοσπαστισμού, της αντίστασης, της αλλαγής είναι παρούσες σε όλη την Ευρώπη. Και ενισχύονται. Εκατομμύρια Ευρωπαίοι, στο νότο, αλλά και στο βορρά, κινητοποιούνται. Απαιτούν μια άλλη πολιτική, στον αντίποδα της σημερινής.\nΚαι να σας πω και κάτι τιμητικό για τη χώρα μας: Η Ελλάδα, που οι κρατούντες ήθελαν, με τα μνημόνια, να κρεμάσουν το κεφάλι της στο φανοστάτη του Βερολίνου, προς γνώση και συμμόρφωση των υπολοίπων, έχει γίνει χώρα-σύμβολο της αντίστασης. Όπως κάποτε…\nΣτην Ελλάδα προσβλέπουν για να αρχίσει η αντεπίθεση των λαών. Στον ΣΥΡΙΖΑ επενδύουν ελπίδες εκατομμύρια Ευρωπαίοι που υποφέρουν από τις πολιτικές της κυρίας Μέρκελ και της ευρωπαϊκής ιερής συμμαχίας. Κι εμείς υποσχόμαστε να μην τους απογοητεύσουμε. Ούτε τους Έλληνες, ούτε τους Ευρωπαίους.\nΕξάλλου έχουμε μαζί μας τον Μανώλη Γλέζο. Τον άνθρωπο που έχει αποδείξει ότι ακόμα και οι σιδερόφρακτοι είναι ανίσχυροι μπροστά στη θέληση των λαών για ελευθερία, ανεξαρτησία, και πρόοδο. Που είναι έτοιμος να μας οδηγήσει και πάλι, για να κατεβάσουμε τη σημαία των μνημονίων, της λιτότητας, της υποτέλειας, της υποταγής, του φόβου, από την Ακρόπολη. Που είναι έτοιμος και ακούραστος να μας οδηγήσει να διεκδικήσουμε ανυποχώρητα αυτό που η Γερμανία χρωστάει, όχι μόνο σε εμάς, αλλά σε όλους τους λαούς της Ευρώπης.\nΦίλες και φίλοι, Ας το κάνουμε για άλλη μια φορά καθαρό προς όλους: Το σταυροδρόμι μπροστά στο οποίο βρίσκεται η Ευρώπη, θέτει για την Ελλάδα διλήμματα ζωής και θανάτου. Ποια Ελλάδα θέλουμε; Υπάρχει κανείς που αποδέχεται την απάτη και τρέφει την αυταπάτη ότι η σημερινή πληγωμένη, ρημαγμένη, ταπεινωμένη Ελλάδα μπορεί ν α ανακάμψει με την πολιτική και τους πολιτικούς που την οδήγησαν ως εδώ; Υπάρχει κανείς που αποδέχεται την απάτη και τρέφει την αυταπάτη ότι από την πελώρια αδικία, και την πελώρια απανθρωπιά, είναι δυνατό να γεννηθεί μια Ελλάδα της δικαιοσύνης και του ανθρωπισμού; Υπάρχει κανείς που αποδέχεται την απάτη και τρέφει την αυταπάτη ότι η δημοκρατική ομαλότητα και η πολιτική σταθερότητα είναι ασφαλείς στα χέρια του κυρίου Σαμαρά, του κυρίου Μπαλτάκου, της ακροδεξιάς σέχτας του Μαξίμου και των μαύρων συνομιλητών τους της εγκληματικής Χρυσής Αυγής;\nΥπάρχουν θα πείτε. Η Μέρκελ, ο Σόιμπλε, ο Μπαρόζο, ο Γιούνκερ. Αυτοί έχουν απαντήσει στο δίλημμα. Μαζί με τον Σαμαρά, τον Βενιζέλο, τον Άδωνι, τον Πάγκαλο, έχουν κάνει την επιλογή τους. Και η επιλογή τους είναι η Ελλάδα που ζούμε. Είναι η λιτότητα, η φτώχεια, η ανεργία, η απόγνωση, τα αδιέξοδα των νέων. Απόφασή τους είναι όχι απλώς να επιβάλουν μια αντιδραστική πολιτική. Απόφασή τους είναι να επιβάλουν ένα νέο καθεστώς στη χώρα. Βάρβαρο, άγριο, αντιδημοκρατικό, καταδικαστικό για τη μεγάλη πλειοψηφία των Ελλήνων. Αυτή την Ελλάδα θέλουν, γιατί αυτή τους βολεύει. Οικόπεδο, αποικία, στρατόπεδο συγκέντρωσης φτηνής και ανασφάλιστης εργασίας. Με κράτος-εκβιαστή. Με λαό εξουθενωμένο και υποταγμένο.\nΑς λένε ότι τα μνημόνια τελειώνουν. Το καθεστώς των μνημονίων ήρθε για να μείνει. Και θα μείνει αν δεν το ανατρέψουμε εμείς, αν δεν το ανατρέψει ο λαός μας. Αυτή είναι η αλήθεια. Στις ευρωεκλογές, συνεπώς, είμαστε υποχρεωμένοι να επιλέξουμε. Με την Ελλάδα που ορίζει τον εαυτό της, ή με την Ελλάδα που ορίζει η κυρία Μέρκελ. Με την Ελλάδα που ορίζει τον εαυτό της ή με την Ελλάδα που εξορίζει από τα πολιτισμένα κράτη ο κύριος Σόιμπλε, και διορίζει κλητήρα του Βερολίνου ο κύριος Σαμαράς. Με την Ελλάδα που αντιστέκεται και επιμένει, ή με την Ελλάδα που κοντοστέκεται και περιμένει να τη σώσουν εκείνοι που την καταστρέφουν.\nΚαι σε τελευταία ανάλυση ένα είναι το διακύβευμα σε όλη την Ευρώπη:\nΜε την Μέρκελ ή με την αριστερά; Με τα μνημόνια μέχρι το 2040 ή με μια γενναία και αποφασιστική φυγή προς τα μπρος με το πρόγραμμα σωτηρίας και ανάπτυξης που προτείνει η Αριστερά; Αυτά τα διλήμματα φίλες και φίλοι δεν τα κατασκευάσαμε εμείς. Τα προβάλλει η πραγματικότητα. Σε κάθε ελληνικό σπίτι, σε κάθε οικογένεια, σε κάθε τόπο δουλειάς, σε κάθε τόπο συνάντησης, οι άνθρωποι αγωνιούν και αναρωτιούνται πώς θα απαλλαγούν από το ζόφο. Στεκόμαστε με σεβασμό απέναντί τους. Στεκόμαστε όμως και με αγωνιστική σιγουριά. Είμαστε σάρκα από τη σάρκα του ελληνικού λαού. Και διακηρύσσουμε σε όλους τους τόνους.\nΟ μόνος δρόμος της σωτηρίας για μας και για την πατρίδα είναι ο δρόμος του αγώνα. Ο δρόμος της συμμετοχής. Ο δρόμος της ενότητας.\nΚι αυτή τη στιγμή ήρθαν έτσι τα πράγματα ώστε ο δρόμος αυτός είναι ο δρόμος της αριστεράς. Γιατί είμαστε έτοιμοι να διαχειριστούμε την ανατροπή που ταυτίζεται με την ανάπτυξη και την παραγωγική ανασυγκρότηση της χώρας. Με τον άμεσο τερματισμό της λιτότητας. Με την ακύρωση των μνημονίων και των 400 εφαρμοστικών τους νόμων. Με την ευρωπαϊκή διάσκεψη για το χρέος και την διαγραφή του μεγαλύτερου μέρους του. Με την κατάργηση κάθε μέτρου που έχει οδηγήσει σε εργασιακό μεσαίωνα.\nΤο ψηφοδέλτιο του ΣΥΡΙΖΑ που παρουσιάζουμε σήμερα δεν προσφέρει κλάδο Ελιάς σε όσους κατέστρεψαν και καταστρέφουν τη χώρα. Δεν προσφέρει την ασπίδα του life style και του “ας το πάρει το Ποτάμι” στους αίτιους και στις αιτίες της καταστροφής. Είναι ψηφοδέλτιο αλήθειας και μάχης.\nΣυζητήσαμε πολύ όταν άλλοι κατάρτιζαν ψηφοδέλτια με ένα “αποφασίζουμε και διατάζουμε”. Βασανιστήκαμε, δοκιμάσαμε, διορθώσαμε, κάπου διαφωνήσαμε, αλλά το αποτέλεσμα μας κάνει όλους περήφανους.\nΣήμερα, λοιπόν, παρουσιάζουμε ένα ψηφοδέλτιο νίκης και ανατροπής. Ποτέ άλλοτε δε καταφέραμε να συμπυκνώσουμε σε ένα ψηφοδέλτιο τόσο αποτελεσματικά, την εμπειρία και τη συλλογική σοφία, με την αγωνιστικότητα και το ριζοσπαστισμό. Τη γνώση της διανόησης με το αυθόρμητο των κινημάτων. Το νεανικό με το ώριμο. Στο ψηφοδέλτιό μας εκφράζονται και εκπροσωπούνται: η αντίσταση, η αντιδικτατορική πάλη, τα δημοκρατικά κινήματα, τα σκιρτήματα λαϊκής πρωτοβουλίας, οι συλλογικότητες, η εργατική τάξη, οι επιστήμονες, οι νέοι, οι γυναίκες, η κοινωνική αλληλεγγύη. Όλοι οι μεγάλοι και μικροί αγώνες των καιρών μας. Αλλά και η σύγχρονη ιστορία των αγώνων του λαού μας.\nΑυτό ΝΑΙ, είναι το δικό ΜΑΣ ψηφοδέλτιο. Αυτό ΝΑΙ τολμώ να πω, απευθυνόμενος σε κάθε ελληνίδα και σε κάθε Έλληνα, είναι το δικό ΣΑΣ ψηφοδέλτιο. Το ψηφοδέλτιο που σε κάθε όνομά του αναπνέει μια παρότρυνση: Έλληνες σηκωθείτε. Το μέλλον δεν θα ‘ρθει από μόνο του έτσι νέτο σκέτο, αν δεν πάρουμε μέτρα κι εμείς. Χρέος μας είναι η αποτροπή της ανθρωπιστικής καταστροφής. Χρέος μας είναι κανένας άνθρωπος μόνος του απέναντι στη θύελλα της κρίσης και των μνημονίων. Χρέος μας είναι μια κοινωνία αλληλεγγύης κι όχι μια κοινωνία διάλυσης και υποταγής. Χρέος μας είναι να απαλλάξουμε το αύριο από τις υποθήκες που του φόρτωσαν ξένοι και εγχώριοι έμποροι λαών και εθνών.\nΈλληνες σηκωθείτε Να τελειώνουμε με τα ψέματα Με τους Μπαλτάκους. Με την ακροδεξιά του Μαξίμου Με το φασισμό. Με τη διαπλοκή Με το σάπιο πολιτικό σύστημα. Με το κράτος εχθρό. Με την μετατροπή της δημοκρατίας σε υπηρέτρια των μεγάλων συμφερόντων. Φτάνει πια με τα σκληρά μέτρα και τα ψεύτικα λόγια. Είναι ψεύτες όταν λένε ότι έχουν πλεόνασμα. Το πλεόνασμά τους είναι πλεόνασμα δυστυχίας και πόνου. Είναι ψεύτες όταν λένε ότι βγαίνουμε από τα μνημόνια. Ετοιμάζουν το τρίτο μνημόνιο, ενώ φέρνουν ήδη στη Βουλή με τη συνήθη διαδικασία του κατεπείγοντος το μεσοπρόθεσμο που επιβάλλει νέα αβάσταχτα μέτρα στις λαβωμένες πλάτες του λαού μας. Είναι ψεύτες όταν λένε ότι βγήκαν στις αγορές. Όλη η Ευρώπη γελάει με τα παραμύθια τους. Και γελάει πιο πολύ ο συνεταίρος του Σαμαρά και του Στουρνάρα, η GOLDMAN SACHS, που έστησε μαζί τους την παράσταση των αγορών και κέρδισε εκατομμύρια από το δικό μας υστέρημα.\nΕίναι ψεύτες όταν υπόσχονται επίδομα φιλανθρωπίας από το πλεόνασμα του πλεονάσματος γιατί με το άλλο χέρι βάζουν τόσους φραγμούς ώστε ακόμα κι αυτό ελάχιστοι να το πάρουν. Είναι ψεύτες όταν προσπαθούν να μας πείσουν ότι βγήκαμε από τις αγορές με χρέος 120% και ξαναμπήκαμε σε αυτές με χρέος 175% Είναι ψεύτες όταν προσπαθούν να μας πείσουν ότι μπήκαμε στο μνημόνιο επειδή το έλλειμμα ήταν 14% και βγαίνουμε τώρα που ο έλλειμμα είναι 13,5%. Είναι ψεύτες όταν μιλάνε για ανάπτυξη στους πεινασμένους και για πρόοδο στους σακατεμένους.\nΚαι μαζί τους στην τεράστια, πρωτοφανή επιχείρηση ψεύδους και εξαπάτησης έχουν τα μεγάλα ΜΜΕ της διαπλοκής, τους ολιγάρχες και τους τραπεζίτες που έχουν θησαυρίσει από τον ιδρώτα του ελληνικού λαού και εξακολουθούν να ελέγχουν τη ζωή μας και τη ζωή της χώρας.\nΝαι, ο λαός μας είναι οργισμένος με όλα αυτά. Ναι, κι εμείς είμαστε οργισμένοι με όλα αυτά. Οργισμένοι με τη βαρβαρότητα που βαφτίζουν μεταρρύθμιση Οργισμένοι με το ψέμα που βαφτίζουν αλήθεια και μάλιστα μοναδική. Οργισμένοι με όσους έκλεψαν και κλέβουν, λήστεψαν και ληστεύουν, περιφρόνησαν και περιφρονούν τον ελληνικό λαό. Οργισμένοι με όσους μετέτρεψαν την κρίση σε ευκαιρία για να αρπάξουν το ψωμί από το τραπέζι του φτωχού. Οργισμένοι με όσους εν ονόματι της ανταγωνιστικότητας καταδίκασαν εκατομμύρια ανθρώπους στην πείνα, χιλιάδες επιχειρήσεις στο λουκέτο, εκατοντάδες χιλιάδες οικογένειες στην απόγνωση.\nΚαι θέλω να σας διαβεβαιώσω για κάτι: Τίποτε και κανένας δεν θα ξεχαστεί και δεν πρέπει να ξεχαστεί. Όσοι παρανόμησαν χαρίζοντας στους ολιγάρχες τις τράπεζες που αναπνέουν ακόμα χάρη στα δισεκατομμύρια που χρεώνονται στους πολίτες. Όσοι εγκλημάτησαν ξεπουλώντας με ύποπτες διαδικασίας δημόσιο πλούτο. Όσοι εκβίασαν ανθρώπους, βίασαν το περιβάλλον και παραβίασαν τους νόμους της χώρας θα παραπεμφθούν στη δικαιοσύνη. Θα κριθούν από τη δικαιοσύνη.\nΚαλούμε λοιπόν κάθε Ελληνίδα και κάθε Έλληνα: Κάνε την οργή σου πολιτική πράξη. Μην πέφτεις στην παγίδα του καναπέ. Αυτό θέλει το σύστημα. Μην πέφτεις στην παγίδα της αποχής. Αυτό θέλει το σύστημα. Μην πέφτεις στην παγίδα ότι όλοι ίδιοι είναι. Αυτό θέλει το σύστημα. Μην πέφτεις στην παγίδα του πολιτικού life style που παίρνει την αλήθεια σου και σου την κάνει λιώμα.\nΗ ιστορία δεν γράφεται με ρομάντζα μιας αμφισβήτησης που το μόνο που αμφισβητεί είναι η δική σου δυνατότητα να αλλάξεις τα πράγματα. Η ιστορία, και η ιστορία του καθενός μας, γράφεται με συμμετοχή, θέληση, αποφασιστικότητα, ρήξεις και ανατροπές.\nΚαι τώρα είναι η μεγάλη ευκαιρία. Να ανατρέψουμε την πιο σκληρή, την πιο ταξική πολιτική που εφαρμόστηκε ποτέ σε ευρωπαϊκή χώρα. Να αλλάξουμε τους πολιτικούς συσχετισμούς στην Ελλάδα και στην Ευρώπη. Εμπρός λαέ Μην τους φοβηθείς, είναι το σύνθημά μας. Μην τους φοβηθούμε γιατί αυτός είναι ο στόχος τους. Ένα κράτος φόβου, ένα κράτος έκτακτης ανάγκης, σε μία Ευρώπη που θα ηγεμονεύουν οι δανειστές και οι τοκογλύφοι.\nΘέλω να απευθυνθώ ιδιαίτερα στους νέους και στις νέες. Η μοίρα σας δεν είναι ούτε η υποταγή στην όποια εξουσία, ούτε η υπακοή στην όποια αυθεντία. Ούτε και στη δικιά μας, για να είμαστε εξηγημένοι. Αμφισβητήστε την εξουσία, αμφισβητήστε τους μεγιστάνες της διαπλοκής, αμφισβητήστε τους μονόδρομους, αμφισβητήστε τους καθηγητές της υποταγής που εμφανίζονται είτε με μανδύα μετριοπάθειας, είτε με μανδύα ανέξοδης και αδιέξοδης ισοπέδωσης. Πολεμήστε τη Μπανανία που προσπαθούν να χτίσουν στα ερείπια του μέλλοντός σας. Πολεμήστε τη μιζέρια, τη δειλία, την αποβλάκωση, την αποχή. Πολεμήστε το σύστημα που σας θέλει χωρίς δικαιώματα.\nΧωρίς μισθούς και ασφάλιση.\nΧωρίς παιδεία και υγεία.\nΤραβήξτε κι εμάς από το μανίκι όταν δεν καταλαβαίνουμε την οργή σας και τις ευθύνες μας. Αλλά τη μάχη για να γκρεμίσουμε το παλιό και να χτίσουμε το νέο δεν μπορούμε να τη δώσουμε χωρίς εσάς. Δεν μπορούμε να νικήσουμε το λαίμαργο και αδίστακτο σύστημα χωρίς εσάς. Γι’ αυτό σας θέλουμε μαζί μας. Όχι πίσω μας. Πλάι μας. Όχι βουβούς. Εξεγερμένους. Όχι οπαδούς. Πολίτες. Ενεργούς πολίτες στη πρώτη γραμμή των αγώνων για τη κοινωνική αλλαγή.\nΘέλω να απευθυνθώ σε όλους τους πονεμένους και αδικημένους των μνημονίων, στα εκατομμύρια των συμπολιτών μας που υποφέρουν και καρτερούν αν θα έρθουν καλύτερες μέρες. Όσο κατανοείτε την κρισιμότητα των στιγμών. Όσοι κατανοείτε την κρισιμότητα της δικής σας συμμετοχής. Όσο κατανοείτε ότι ήρθε η ώρα της μεγάλης αλλαγής. Πορευτείτε μαζί μας. Με την εναλλακτική πρόταση της ευρωπαϊκής αριστεράς. Υπερψηφίστε την άλλη Ευρώπη. Την Ευρώπη της εργασίας, των δικαιωμάτων, της αλληλεγγύης, της δημοκρατίας. Χωρίς ρατσισμό και νεοναζί. Την Ευρώπη της ισότιμης συνεργασίας των λαών. Την Ευρώπη του σοσιαλισμού.\nΔώστε μια και μόνη εντολή στη συγκυβέρνηση της υποτέλειας: ΦΥΓΕΤΕ! Μια και μόνη εντολή προς τις νεοφιλελεύθερες δυνάμεις σε όλη την Ευρώπη. ΦΥΓΕΤΕ!\nΔώστε στην Αριστερά τη δύναμη και η δυνατότητα για πρώτη φορά να δείξει πώς κατανοεί και σήμερα όπως και χθες τι σημαίνει αφοσίωση στην υπόθεση του λαού και της πατρίδας. Τι σημαίνει αρμονία λόγων και έργων. Τι σημαίνει εξουσία που δεν θέλει να αναπαράγει τον εαυτό της αλλά να παράγει περισσότερη δημοκρατία, και περισσότερη συμμετοχή για τον πολίτη. Τι σημαίνει διαπραγμάτευση με τους δανειστές, διεκδίκηση όσων μας ανήκουν, υπεράσπιση της κυριαρχίας και της ανεξαρτησίας της χώρας. Τι σημαίνει υπερήφανη εξωτερική πολιτική ειρήνης, που υπερασπίζεται το απαραβίαστο των συνόρων και αντιστέκεται σε οποιαδήποτε αλλαγή του status στη βαλκανική. Τι σημαίνει ισονομία, ισοπολιτεία, αντίθεση σε κάθε μορφή αλυτρωτισμού.\nΞέρω ότι πολλοί αμφιβάλλουν, αναρωτιούνται, ταλαντεύονται, ανησυχούν αν θα τα καταφέρουμε. Θα μπορούσα να πω ότι ένα είναι το σίγουρο: Θα τα καταφέρουμε πολύ καλύτερα από κείνους που μας οδήγησαν στη σημερινή κατάσταση. Δεν φτάνει όμως αυτό. Και δεν θα χαϊδέψω αφτιά δίνοντας υποσχέσεις.\nΞέρω όπως κι εσείς ότι δεν είμαστε αλάνθαστοι. Ξέρω όμως κι ότι η εξουσία για την εξουσία δεν μας αφορά. Εμείς δεν αλλάζουμε απόψεις ανάλογα με τη συγκυρία, για να κερδίσουμε ψήφους. Επιμείναμε στις θέσεις μας όταν ο λαός μας έταξε στη θέση της ήσσονος αντιπολίτευσης. Δεν υποκύψαμε στις σειρήνες του δικομματισμού όταν μας έσπρωχναν να συνεργήσουμε σε πολιτικές απαράδεκτες για να κερδίσουμε θέσεις εξουσίας. Δεσμεύομαι εξ ονόματος του ΣΥΡΙΖΑ ότι στον ίδιο δρόμο θα επιμείνουμε. Δεν θα σας προδώσουμε ποτέ, όπως άλλοι. Και το ψηφοδέλτιο μας αποτελεί άλλη μια εγγύηση γι’ αυτό.\nΣΥΡΙΖΑ λοιπόν Για να ανακτήσουμε τη δημοκρατία. ΣΥΡΙΖΑ λοιπόν Για να ανακτήσουμε την Ευρώπη. ΣΥΡΙΖΑ λοιπόν Για τη ζωή και την αξιοπρέπεια.


Αν είσαι νέος καλλιτέχνης, βρήκαμε ποιοι θα σε βοηθήσουν | OZON Magazine\nΤο πρώτο Πρόγραμμα Υποστήριξης Καλλιτεχνών στα πρότυπα των Artist Fellowships που λειτουργούν ήδη με επιτυχία στο εξωτερικό είναι γεγονός. Χάρη στην ιδρυτική δωρεά του Ιδρύματος Σταύρος Νιάρχος, ο οργανισμός ARTWORKS θα ενισχύσει 60 καλλιτέχνες που δραστηριοποιούνται στον τομέα των εικαστικών τεχνών για 6 μήνες, δίνοντας τους την ευκαιρία να προβάλλουν το έργο τους και να έρθουν σε επαφή με καταξιωμένους επαγγελματίες του χώρου και να επιδιώξουν περαιτέρω συνεργασίες με συναφείς οργανισμούς και πρωτοβουλίες. Η Μαρίλη Κωνσταντινοπούλου και η Δήμητρα Νικολού μίλησαν στο ΟΖΟΝ για την σημαντική αυτή πρωτοβουλία, την θεμελιώδη συμβολή του ΙΣΝ, τις προϋποθέσεις αλλά και τους νέους ορίζοντες που ανοίγει αυτή η προσπάθεια.\nΛίγα λόγια για την ARTWORKS: Πώς και πότε ξεκίνησε η ιδέα, ποιοι είναι οι εμπνευστές και οι στόχοι της;\nΗ ιδέα της μεταξύ μας συνεργασίας προέκυψε όταν επιστρέψαμε και οι δύο στην Αθήνα έχοντας πλέον ολοκληρώσει το 12μηνο πρόγραμμα εργασίας στο Μουσείο Μοντέρνας Τέχνης της Νέας Υόρκης. Με διαφορετικά εφόδια και δεξιότητες στον τομέα του πολιτισμού, αλλά κοινά ερεθίσματα και συμπληρωματικά προφίλ, σκεφτήκαμε με ποιο τρόπο θα μπορούσαμε να συμβάλουμε στην υποστήριξη νέων καλλιτεχνών. Δημιουργήσαμε λοιπόν την ARTWORKS, Αστική Μη Κερδοσκοπική Εταιρία, με σκοπό να σχεδιάσουμε και να υλοποιήσουμε ένα πρόγραμμα στα πρότυπα των Artist Fellowship προγραμμάτων που λειτουργούν αποτελεσματικά στο εξωτερικό. Στόχος μας είναι η ενθάρρυνση της καλλιτεχνικής δημιουργίας γενικά, αλλά και ειδικά μέσα από τη οικοδόμηση ενός δικτύου καλλιτεχνών που θα λειτουργεί υποστηρικτικά σε βάθος χρόνου.\nΠοια ακριβώς είναι η συμβολή του Ιδρύματος Σταύρος Νιάρχος σε αυτή την πρωτοβουλία;\nΗ ARTWORKS συστάθηκε με ιδρυτική και αποκλειστική δωρεά από το Ίδρυμα Σταύρος Νιάρχος και υποστηρίζεται στο πλαίσιο της πρωτοβουλίας του για την «Επανεκκίνηση και Ενίσχυση των Νέων». H συμβολή του Ιδρύματος είναι θεμελιώδης και χωρίς αυτήν δε θα μπορούσαμε να έχουμε προχωρήσει στην υλοποίηση του Προγράμματος Υποστήριξης Καλλιτεχνών ΙΣΝ.\nΠοιες προϋποθέσεις πρέπει να πληρούν οι καλλιτέχνες προκειμένου να επιλεγούν σε αυτό το πρόγραμμα;\nΓια τον πρώτο και πιλοτικό κύκλο του Προγράμματος, δικαίωμα συμμετοχής στη διαδικασία υποβολής των αιτήσεων έχουν καλλιτέχνες μεταξύ 25 – 35 ετών, οι οποίοι ζουν στην Ελλάδα και δραστηριοποιούνται στον τομέα των Εικαστικών τεχνών (ζωγραφική, χαρακτική, γλυπτική, περφόρμανς, εγκαταστάσεις, πολλαπλά και νέα μέσα, ψηφιακές μορφές τέχνης κ.ά) και της Κινούμενης εικόνας (παραγωγοί, σκηνοθέτες, σεναριογράφοι, παραγωγοί, διευθυντές φωτογραφίας). Επιπλέον, και προκειμένου να επωφεληθούν όσο έχουν μεγαλύτερη ανάγκη, έχουμε θέσει και εισοδηματικά κριτήρια. Φυσικά, για την αξιολόγηση των αιτήσεων και την επιλογή των καλλιτεχνών, θα συνεκτιμηθούν παράγοντες σχετικά με την εκπαίδευση και την εμπειρία των υποψηφίων. Με γνώμονα τα αποτελέσματα του πιλοτικού Προγράμματος, σκοπεύουμε να εξετάσουμε την αποτελεσματικότητα αυτών των προϋποθέσεων, κι αν χρειαστεί θα μπορούσαμε ενδεχομένως να τις τροποποιήσουμε σε επόμενους κύκλους.\nΔήμητρα Νικολού, Μαρίλη Κωνσταντοπούλου. Φωτογράφος: Ανδρέας Σιμόπουλος.\nΜιλάμε σίγουρα για μια σημαντική οικονομική, καταρχάς, στήριξη των νέων καλλιτεχνών και του έργου τους. Ποιες υποχρεώσεις συνεπάγεται αυτή από την πλευρά τους αφού επιλεγούν;\nΚαταρχάς, η οικονομική στήριξη θα προσφέρθει στους συμμετέχοντες ως έπαινος για την ηθική και υλική αμοιβή τους, ως αναγνώριση και επιδοκιμασία των ατομικών και καλλιτεχνικών τους επιδόσεων, αλλά κυρίως ως ενθάρρυνση για να συνεχίσουν το έργο τους. Κατά την εξάμηνη διάρκεια του Προγράμματος, οι συμμετέχοντες θα πρέπει να υποβάλουν δύο εκθέσεις προόδου όπου θα παραθέτουν την εξέλιξη της καλλιτεχνικής τους δραστηριότητας κατά τη διάρκεια συμμετοχής τους. Ειδικά για τη τελική πρόοδο, θα πρέπει να είναι σε θέση να παρουσιάσουν όσο το δυνατόν πιο ολοκληρωμένο δείγμα της πορείας τους μέσα στο Πρόγραμμα. Παράλληλα και καθ’όλη τη διάρκεια του Προγράμματος, οι καλλιτέχνες θα μπορούν επίσης να συμμετέχουν σε δράσεις που θα διοργανώσει η ARTWORKS για την ανταλλαγή απόψεων και τη μεταφορά εμπειριών και τεχνογνωσίας.\nΤι είδους ευκαιρίες προσφέρει αυτό το πρόγραμμα στους νέους καλλιτέχνες; Θα ακολουθήσει κάποια περαιτέρω προβολή και στήριξη του έργου τους μετά το τέλος του προγράμματος και με ποιόν τρόπο;\nΕκτός από οικονομική ενίσχυση, το Πρόγραμμα περιλαμβάνει συναντήσεις των συμμετεχόντων με επαγγελματίες του χώρου, κάποιες διαλέξεις από καταξιωμένους καλλιτέχνες, σεμινάρια και εργαστήρια επαγγελματικής εξέλιξης. Μέσα από αυτές τις δράσεις, στόχος μας είναι να προσφέρουμε στους συμμετέχοντες εκείνα τα εργαλεία που θα τους βοηθήσουν να βελτιώσουν τον τρόπο που επικοινωνούν τη δουλειά τους και να τους παροτρύνουμε να αναζητήσουν πόρους για την περαιτέρω συνέχιση του έργου τους μέσα από συνεργασίες που θα επιδιώξουμε με συναφείς οργανισμούς και πρωτοβουλίες.\nΕπιπλέον, η διαδικτυακή πλατφόρμα της ARTWORKS θα λειτουργήσει ως πρόσθετο εργαλείο προβολής της δουλειάς των συμμετεχόντων όπου θα μπορεί ο καθένας, εφόσον το επιθυμεί, να διατηρεί τη δική του σελίδα με βιογραφικά στοιχεία, δείγματα καλλιτεχνικού έργου και με ειδική μνεία για την εργασία του κατά τη διάρκεια της συμμετοχής του στο Πρόγραμμα.\nΠληροφορίες: Official Page, Facebook Page